Warbixintii Ciise Dhollowaa ee Socdaalkii Boosaaso iyo Australia\nJanaayo 5, 2002\nWaxaan u soo gudbinayaa dhamaan ummadda Somaliyeed ee la socotey socdaalkaygii aan ku gaarey Bosaaso in ilaahay aniga iyo sadexdii gabdhood ee aan raadshey uu na nabad keenay. Safarkaasina wuxuu noqday mid lagu guuleystey.\nCaruurtaasi waxaa hada hoy u ah magaladan Melbourne meel u jirta ilaa 70Km oo mageceeda la yiraahdo Kilmore, halkaasna waxaa ku haya ururka [Oganisation]-ka caruurta masuulka ka ah iyo labo gabdhood oo Somaliyeed oo iyagu wakhtigooda qaaliga ah u huray tabarucaadka sadexdaas gabdhood.\nCaasho Ciise maxamed\nGabdhahaas da'doodu waxaa ay u dhexaysaa 6 ilaa 7 sano, waxaana ay ka kala yimaaden magaalada Buurtinle, Garoowe iyo tuulo aan aad uga fogayn magaalada Ceerigaabo. Labada gabdhood ee kala ah Caasho Ciise maxamed iyo Faadumo Carab waxaa laga hayaa wadnaha, waxaana lagu raja weyn yahay in labadaas gabdhood wadnaha laga qalo sadexda asbuuc ee soo socda. Maanta oo taariikhdu tahay 5 January waxaa cisbitaalka magiciisa layiraahdo Royal Childern's Hospital, ku jirta gabadha layiraahdo Caasho Ciise Maxamud oo wadnaha laga hayo. Labada gabdhood ee kalena waxay hada ku sugan yihiin magaalda hoygooda ah oo layiraahdo Kilmore.\nCaruurtan keenistood waddankan waxaa howshooda ka qayb qaatay dad badan oo aanan halkan ku soo koobi karin. Waxaanse marka u horaysa mahad u soo jeedinayaa RABIGA WEYN ee isaga maaheen aan cid kale aan la caabudin, arinkana suurta geshey si nabad ahaan ah. Ilaahayna mahad weyn ayaan u soo jeedinayaa, waxaana leeyahay ilaahow adiga ayaa mahadaas leh.\nFaadumo Carab Saciid\nWaxanse guud maryaa dadkii hawsha ugu waaweyn ila qabtay. Waxaana dadkaas ugu horaya Gudiga qaaliga ah ee igala shaqayey arinkan, kuwaas oo jooga magaaldan Melbourne. Waxaana gudigaas mahad weyn u soo jeedinayaa Sheekh Cisse Cabdo oo isagu soo dhameyey dhaqaalaha caruurta halkan lagu keenay. Dhaqaalhaasna uu ka soo ururiyey dad badan oo Somali iyo ajnebi Islaam ahba ay ku jiraan. Waxana isla markaas mahad weyn u soo jeedinayaa Moira Kelly oo ah gudoomiyaha hawshan aan qabanay, haatan gacanta ku haysa caruurtaas.\nWaxaan mahad qaaliya u soo jeedinayaa Cabdikariim Cirfe oo isagu safarkayagii hore noogu deeqay baabuurkiisa, nooguna yimid magaalada Boosaaso si uu noogeeyo ilaa Gaalkacayo, kadibna noogu soo celiyo magaalada Bosaaso. Waxaa Cabdikariin isla markaas ka qayb qaatay soo dirida warbixinta caafimaad [medical reports]-ka caruurtaas joogtey Buurtinle iyo Garoowe, hawshaas oo uu uga yimid fadhigiisa oo ah magaalad Gaalkacayo si uu warbixintaas caafimaad ugu soo diro magaaladan Melbourne. waxana leeyahay walaal waad mahadsan tahay.\nSaciida Cabdi Maxamed\nWaxaan kale oo aan mahad kalgacal iyo ehelnimo ah u soo jeedinaya labada qof ee kal ah Cabdulaahi iyo Cabdiqani Cali Yusuf oo iyana noogu deeqay gaarigooda nooca pickup-ak, fourwheel drive-ka ah. Labadaas ninna weligay abaalkood go'yn karimaayo. Safarkaygii ugu danbeyeyna Cabdulaahi Cali Yusuf ayaa iigu deeqay gaarigiisa oo aan danaha caruurtaas ku dhamaysanayey intii aan joogey magaaladas Bosaaso. Waxana sida oo kale mahad taas oo kale ah u soo jeedinyaa walalahay Shirwac, Maxamed Cumar iyo Cabdulaahi Maxamud Dhollowaa oo safarkan iyo kii horeba si wanaagsan iga qayb qatay.\nWaxan si gooni ah mahad ugu dirayaa, mudan in si wanaagsa loga hadlo, Maxamed oo ah walalkayga qaaliga ah ee ka tirsan maamulka Somalitalk.com. Maxamed waxaa uu noo suurta geliyey in dad badan oo ku kal nool Europe, North America iyo Carabahaba ay nala soo xiriiraan si ay sadaqo taakulayn ah noola bixiyaan. Waxaa kale oo walaalkay Maxamed noo suurta geliyey in arinkani noqdo mid lagu daydo. Waxaadna ka garan karta inta qof ee ila soo xiriirtay, kuwaas oo jecel warkeedan doonaya sidii ay arimahaan oo kale u qaban lahaayee. Taasin waxaan leeyahay waamid aad iyo aad u qiimo badan, waxaan leeyahay SHAQO IYO CAAWINAAD WANAAGSAN.\nCiise M. Dhollowaa\nWaxaan iyana mahad u soo jeedinaya maamulayaasha diyaarada DAMAL Airline, khaasatan Cabdinuur Aden iyo Hussien Daud Noor oo jooga Dubai iyo Fowse Faarax Injir oo isna jooga Bosaaso. Cabdinuur wuxuu noogu dadaaley in tigirka [Tickets] diyaarad ee caruurta oo ah Bosaaso-Dubai-Bosaaso wax nalaka dhimo, arinkaasna isaga ayaa si qof ahaan ah u dhameeyey, waana uga mahad celinayaa. Xusseen Daud Nuur waxaa uu noogu yimid garoonka Sharji, markii aan caruurta ka soo qaaday Bosaaso, waxaana uu noogu dadaaley in caruurta si Viso la'aan ah garoonka looga soo saaro si habeenkaas aan Hotel Dubai ku yaal u seexino caruurtaas, si galabta danbe diyaarda Melbourne soo aadeysa aanu u raacno. Taasna Xussien waa uu ku guuleystey, waana uga mahad celinyaa. Waxaan isna u mahad celinyaa Fows Faarax Injir oo ah maamulaha diyaarada DAMAL xafiiskeeda Bosaaso oo hawshayada noo dedejiyey markaan ka soo baxayney magaalada Bosaaso. Waxaana marlabaad dadkaas oo dhan leeyahay WAAD MAHADSAN TIHIIN.\nWaxan mahad guud u soo wadda jeedinya dhamaan ummadda Somaliyeed ee deggan magaaladan Melbourne, oo runtii ka qayb qaadatay soo dhoweynta, keenida iyo u hagar baxa caruurtaa. Ilaa hadeerna dadkaas Somaliyeed ee magaaladan Melbourne degan waxay diyaar u yihiin in ay ka qayb qaataan wixii hiil iyo hooba ah ee caruurtaasu baahan yihiin.\nWaxaan ugu danbaystii mahad walaalnimo oo gaar ah u soo jeedinayaa walaalkay Cumar Maxamud Dhollowaa oo ku dadaalay in nabadydu iyo ilaalintaydu noqoto muhuum intii aan ku sugnaa magaalda Bosaaso. Waxaana walaalkay leeyahay ilaahay nabad dushaada ha ka yeelo, waxaadna runtii tahay walaalkay qaali ah oo aan xaqiiqdii jeclahay.\nIntaas ka dib waxaan dhamaan walaalahayga qaaliga ah ee Somaliyeed, rag iyo dumarba, ahna kuwa dhambaalkan akhrisanaya ka codsanayaa in arimahaan oo kale aad isku daydaan sidii aad uga shaqayn lahaydeen. Kana fogaada qabyaalada, sababta oo ah khayr iyo wanaag haday leedahay waddankeeni Somaliyeed ayaad ka arki laheydeen. Aniga Ciise ahna waan arkay dhibta qabiilku leeyahay, sababta oo ah noloshayda ayaa waxa ay gashay halis intii aan hada Somaliya ku maqanaa, waxaana halistaas geshey hab dhaqameedka foosha xun ee qabiilku leeyahay. Waxaana idin kula talinyaa in aad dhinaca wanaagsan ee qabiilka fiirisaan, koley hadeynaan ka tegey dhamaantiis. Qofnana wax haku yeelinina qabiil iyo si kale toona.\nQore: Ciise Maxamud Dhollowaa Victoria, Australia\n0415 172 025 (in Australia)\n61 415 172 025 (outside of Australia)\nUbadka Soomaaliyeed ee dhibaataysan intaas kuma eka ee waxaa jira in badan oo kale oo weli u baahan mucaawino bini aadaminimo, sidaas daraadeed qofkasta oo kaalin ka geysanaya wixii mucaawino ah ee uu awoodo haku soo hagaajiyo Ciise Dhollowaa oo lagahelo cinwaanka kore idinkoo soo marinaya xawaaladaha Soomaalida ama eeg halkan\nSafarka Mucaawino Raadinta ee Geyre\nSAWIRRO: GUJI SAWIR KASTA\ngabshaha oo hortaagan aabayaashood oo jooga Boosaaso.\nAabayaasha saddexda gabdhood, Boosaaso, Soomaaliya.\nGuriga lagusoo dejiyey gabdhaha, Australia.\ngabdhaha oo soogaarey Australia\nGabar Australian ah oo Soodhoweysey gabdhaha\nSoodhweyntii Soomaalida Australia\nCabdi Cilmi oo waraysanaya Axmed Shire\nCiise dholowaa iyo asxaabta soo dhoweysey\nAustralianka soo dhoweeyey gabdhaha.


Xog Ku Saabsan 7-dii Waddan Ee Taageeray Go’aanka Donald Trump Magaalada Barakaysan Ee Qudus | Saxafi\nXog Ku Saabsan 7-dii Waddan Ee Taageeray Go’aanka Donald Trump Magaalada Barakaysan Ee Qudus\nWarbaahinta dalka Maraykanka intooda badan ayaa si wayn uga faalooday, go’doonka Madaxweynaha dalkooda Donald Trump uu geliyay Maraykanka iyo sida dunidu uga soo wada hor jeesatay go’aankiisi uu dhawaan ku sheegay inuu magaalada Barakaysan ee Qudus ugu aqoonsaday Caasimadda Dalka Yuhuuda.\nWarbaahinta Maraykanka ayaa ku tilmaantay guul daradii dublamaasiyadeed ee ugu waynayd ee soo waajahda Maraykanka, waxaanay warbaahinta intooda badani ka warameen baaxada dhuleed iyo tiradda dadka ku dhaqan todobadan waddan ee taageeray oo ah kuwa ugu yar dunida.\nGo’aankii golaha guud ee Jimciyada quruumaha ka dhaxaysa ay horgeeyeen dalalka Turkiga iyo Yemen, oo ahaa mid ku baaqayay inaan waxba laga badelin dhawrsanaanta Magaalada Barakaysan ee Qudus, oo aan dheg loo dhigin go’aanka kaligii uu gaadhay Madaxweynaha Maraykanka Donald Trump.\nWaxa go’aankan Turkiga Iyo Yemen ee Falastiin lagu taageerayay Ogolaaday 128-Waddan oo ah kuwa ugu xooga, dhaqaalaha, tiradda iyo dhumucda wayn dunida, waxa diiday todoba waddan iyo Maraykanka iyo Israel, halka shan iyo sodon dawladoodna ay ka aamuseen.\nHaddaba todobada waddan ee taageeray Donald Trump ayaa dhamaantood marka laga reebo dalka Togo ku yaala badhtamaha Amerika, waxaana taraxayay oo kaliya halka Waddan ee Qaarada Afrika oo dhan ka taageeray Donald Trump ee Togo.\nMarka laga reebo dalka Togo, lixda waddan ee kale badankoodu waa kuwo Maraykanku intooda badan gacanta ku hayo ama hore uu u gumaystay, waxaanay todobada Waddan kala yihiin, Guatemala, Honduras, Jasiiradaha Masrshall Islands, Micronesia, Nauru, Palau Iyo Togo. Kuwaas oo marka sadexda waddan ee Honduras, Guatemala iyo Togo, laga reebo aanay dadka ku nooli Hal Milyan oo qof gaadhin.\nJasiiradaha Marshal Islands ayaa sanadkii 1986-kii, ka xoroobay Maraykanka, oo muddo afartsan sano ah ayuu xoog ku haystay kana talin jiray, waxa ku dhaqan dad ilaa konton kun oo qof tiradooda lagu qiyaaso, baaxada dhuleed ee ay ku fadhiyaana waa 181.43km oo afar jibaaran.\nDalka Labaad oo ah, waddanka Jasiiradaha midoobay ee Micronesia, wuxuu ku yaala badweynta Baasifiga, waxaana ku dhaqan dad tiradooda lagu qiyaaso, 107.862-kun oo qof, waxaana badka guud ee jasiiradahaas lagu tilmaama, 702km, Jasiiradahan waxa maamula Maraykanka oo uga masuul ah qaramada Midoobay, mana aha waddan madax banaani buuxda haysta.\nJasiirada Nauru, waxa lagu tilmaama dalka Ugu yar dunida, waxa ku nool dad toban kun aanay tiradoodu gaadhin, waana dalka kaliya ee aan caasimad Rasmi ah lahayn, guud ahaan baaxada dhuleed ee ay ku fadhido jasiiradani waa 21km oo afar jibaaran, mana laha magaalo madax ama caasimadd sidaan hore u xusnay.\nJasiirada Palau, waxay dalka Maraykanka ka xorowday sanadkii 1994-kii, waxaana ku dhaqan ilaa labaatan kun oo qof dad tiradooda lagu qiyaaso, dhulka ay ku fadhidaa waa 459km oo afar jibaaran, waxaanay jasiiradani ka mid tahay kuwa ugu yar dunida, ee Maraykanku muddada dheer ka talin jiray.\nDalka Honduras waxa ku nool todoba milyan oo qof, waana dal sida warkiisa loo maqlaa adag tahay, waxaanu ka mid yahay waddamada ugu saboolsan dunida, dalkan ayaanay dadka badankoodu wax aqoon ah u lahayn, mana laha wax saamayn dhaqaale, Istaraatijiyadeed iyo aqooneed oo loogu xigto.\nWarbaahinta Maraykanka ayaa go’aanka dunidu ka qaadatay, qorshihii Donald Trump ee laabla kaca ahaa ku tilmaantay fariin cadaan ah oo maamulkiisa ku socota, taas oo sida isla warbaahinta Maraykanku sheegtay ay aad u adag tahay in maamulka Madaxweyne Trump sixi karo ama dib u hanan karo kalsoonidii saaxiibadii Maraykanka iyo waddamada saamaynta leh ee dunida.\nWaxa xusid mudan in go’aanka golaha guud ee Qaramada Midoobay ee lagu taageerayay Qudus, laguna diidanaa go’aanka Donald Trump Magaalada Barakaysan ee Qudus caasimadda Israel ugu aqoonsaday, ay ka aamuseen shan iyo sodon waddan oo iyaga laftoodu aanay waddamada waaweyn ee saamaynta ku leh dunidu aanay ku jirin.\nTusaale ahaan Waddamada Midowga Yurub, Shiinaha, Jabaan, Hindiya iyo waddamada laxaadka leh ee qaaradaha afrika, Yurub iyo Eeshiya, waxaanay kala ahaayeen shan iyo sodonka waddan ee ka aamusay, Antigua-Barbuda, Argentina, Australia, Bahamas, Benin, Bhutan, Bosnia-Herzegovina, Cameroon, Canada, Colombia, Croatia, Czech Republic, Dominican Republic, Equatorial Guinea, Fiji, Haiti, Hungary, Jamaica, Kiribati, Latvia, Lesotho, Malawi, Mexico, Panama, Paraguay, Philippines, Poland, Romania, Rwanda, Solomon Islands, South Sudan, Trinidad-Tobago, Tuvalu, Uganda iyo Vanuatu.\nJasiiradaha Masrshall Islands\nYurub iyo Eeshiya\nPrevious articleSomaliland Parliament Passes First Bill Criminalizing Rape\nNext articleDhaxal Sugaha Sucuudiga Oo Shan Bilyan Oo Dollar Ku Xidhay Sii Daynta Maal Qabeenka Waliid Bin Talal


Waalidiinta Caruurtoodu ku maqan tahay Eritrea oo Dacwad Culus u qortay Xeer ilaaliyaha Guud (Akhriso) - Goobjooge.net: Somali News, Somalia news Analysis. Waalidiinta Caruurtoodu ku maqan tahay Eritrea oo Dacwad Culus u qortay Xeer ilaaliyaha Guud (Akhriso) - Goobjooge.net: Somali News, Somalia news Analysis.\nWaalidiinta Caruurta ku maqan dalka Eritrea ayaa qoraal cabasho ah u qortay xeer ilaaliyaah guud ee Qaranka, iyagoo ka codsaday inuu furo baaritaan ku saabsan Caruurtooda sida sharci darrada ah tababarka loogu qaaday dalka Eritrea.\nQoraalka oo ay ku saxiixnaayeen 12 ka mida waalidiinta Askarta ku maqan Eritrea ayaa ku socday xeer ilaaliyaha guud , waxaana la ogeysiiyey Ra’iisal Wasaaraha, Guddoonka labada Aqal ee Baarlamaanka, xildhibaannada, Dowlad Goboleedada iyo ururadda Bulshada, waxayna codsadeen baarista kiiskan iyo in sharciga la hor keeno ciddii ku lug yeelata.\nPrevious articleRooble oo Amar kusoo rogay xubnaha cusub ee Dowlad Goboleedyada u soo magacaabeen Guddiyada Doorashada\nNext articleXubnihii Guddiga Doorashada ee ay soo magacaabeen Cali Guudlaawe iyo Lafta-gareen oo la baarayo


Aneemiya - Dhiig la'aan - Somali Kidshealth\nAneemiya – Dhiig la’aan\n21/04/2013 25/04/2013 by admin\nInta aan loo galin sharaxaada Aneemiyada ama dhiig la’aanta waxaa fiican in la fahmo baahida aadamiga ee neef-qaadashada. Isku day waxoogaa yar in aad neefta isku celiso. Muddo yar ka diba ma adkaysan kartid, waayo waxaad u baahan tahay ogsijiin si aad u noolaato. Taasi waxa weeye in sanbabadeenu jiidaan ogsijiin jirkeenu u baahan yahay si uu u noolaado.\nSidoo kale waxaan u baahanahay hab ama wado aanu nuddayaasha jirkeena ku gaarsiino ogsijiinta ay u baahan yihiin, si ay tamar u sameeyaan oo ay u shaqeeyaan. Dhiiggeenu wuxuu la mid yahay webi ama tog dhamaan jirka oo dhan dhexmaraya. Xubin kasta ama nudde kasta marka dhiiggu maro waxaa loo geeyaa ogsijiinta uu u baahan yahay iyo nafaqada uu u baahan yahay.\nGoormaa Aneemiya timaadaa?\nAneemiya waxay timaadaa marka dhiigga ay ku yarraadaa unugyadda Cas-cas ee dhiigga(Red Blood Cells), ama uu yaraado xaddiga maadada Himigloobiinta( hemoglobin), oo ah barootiin dul yaal unugyadda cas-cas dushooda. Himigloobiintu waxay soo jiidataa ogsijiinta oo ay xanbaartaa ilaa la geeyo unnuga ugu shisheeya ee jirkeena.\nIlmo qaba Aneemiya waa adag tahay in si degdeg ah loo ogaado waayo calaamadaha aneemiyadu si degdeg ah uma muuqdaan. Waxaad arki kartaa inay caddaadeen maqaarka, isha qaybteeda cad iyo weliba ciddiyaha. Taas macnaheedu waxa weeye in dhiigga ilmahaas aysan ku jirin unugyo cas cas oo dhiigga ama unugyadaas ay ku yar tahay Barotiinka himigloobiinta. Ilmaha qaba Aneemia waxuu noqdaa mid daalan oo aan tabar lahayn oo wiiqma.\nUnugyadda cas-cas(RBC) ee dhiigga waxaa lagu sameeyaa dhuuxa lafaha dhexdooda , waxaana muhiim u ah samayntooda macdanta birta ama Iron. Qofka binu-aadamiga ah 120 berri oo kasta waxaa laga dhex sameeya lafaha dhuuxa dhexdoodu unugyo cusub oo dhiigga cas ah.\nAneemiyada waxaa keena sababahaan:\nJirka oo aan samayn unnugyo cas-cas oo dhiigga ah. Waxaa jira dhawr sababood oo keenta in jirku samayn waayo unnugyada cas-cas ee dhiigga. Waxaa laga yaabaa in ilmaha ay hesho nafaqo-darro keenta inaan la dheefsan macdanta birta(iron) oo ah tan laga sameeyo Barootiinka himigloobiinta xanbaarta ogsijiinta. Macdanta birta waxaa laga helaa cuntooyinka hilibka, khudrada cagaaran iyo digirta. Waxaa kale oo jira fitamiino muhiim u ah samaynta dhiigga cas oo kala ah Folic Acid iyo Vitamin B12. Folic Acid waxaa laga helaa khudrada iyo miraha halka Vitamin B12 laga helo hilibka,caanaha iyo ukunta.\nAneemiya waxay kaloo timaadaa marka dhuuxa lafahu shaqayn waayo. Haddii caabuq ku dhaco lafaha ama uu haleelo cudurka arthritis ama cudurada kalyaha waxaa laga yaabaa dhuuxii inuu soo saari waayo unugyadii casaa ee dhiiga. Daawooyinka kansarka ayaa iyaguna saamaayn ku yeeshaa dhuuxa lafaha iyo samaynta unugyada cas-cas. Mararka qaar waxaa uu ilmuhu ku dhalan karaa dhuuxa oo aan shaqaynayn.\nHaddii la burburiyo unugyo badan oo cas-cas dhuuxa lafahu ma soo saari karo unugyo badan si degdeg ah. Unugyada cas-cas burburintooda waxaa ugu badan marka ay dhacaan cuddurada Sickle cell Anemia oo ah cudur la iska dhaxlo oo soo gaabiya cimriga unugyada cas-cas ee dhiigga. Malaariyada ayaa iyana burburisa unugyada cas-cas. Sidoo kale marka mindhicirka yar yar ay jooggaan gooryaanka Ascaris oo ilmaha dhiigga ka jaqaya waxaa imaan kara Anemiyada.\nDhiig-bax badan wuxuu keenaa dhiig la’aanta ama Aneemiya. Haddii shil ilmuhu galo ama rasaasi haleesho waxaa imaanaya inuu dhiigbaxo. Waxaa jira dhiig-baxyo aan la garan karin oo muddo socda sida marka caloosha dhiig bax ka jiro oo dhiig madoow saxarada soo raaco sida marka uu jiro Gastaritis.\nSidee Aneemiyada loo daaweeyaa?\nDaawaynta aneemiyada ee carruurtu waxay ku xiran tahay in la ogaado markii horaba waxa sababay dhiig la’aanta. Inta badan carruurta aan cunin cunto ay ku badan tahay macdanta birta amaba qaba nafaqo-darro waxay qaadayaan Aneemiya. Carruurtaasi waxay u baahan yihiin in la siiyo cuntooyin ay ku badan tahay macdantaasi. Waxaa jira cuntooyin lagu dabakahay macdanta birta sida Cerelac iyo mushaalida qaarkeed. Waxaa dhaqtarku kuu qori karaa daawooyinka ay ku jiraan birta, folic acid iyo Vitamin B12.\nHaddii aneemiyada uu keenay caabuq sida malaariyada ama gooryaanka Ascaris oo kale waxaa loo baahan yahay in ilmaha la siiyo daawada Malaria ama gooryaanka laga daaweeyo.\nIlmo qaba aneemiya aad u xun wuxuu u baahanayaa in dhiig lagu shubo.\nPosted in Cuddurada, Qanjirada marin la' / Dhiigga\nPrevCallool-qalayl – Constipation\nnextAutism – Sirgaxan


Ronaldo & Jota Oo Guul Soo Laabasho Ah Ku Hogaamiyay Portugal, Netherlands & Belgium Oo Xasuuq Todoba & Sideed Gool Ah Geystay | Laacibnet.net\nHomeKulamada Caalamiga AhRonaldo & Jota Oo Guul Soo Laabasho Ah Ku Hogaamiyay Portugal, Netherlands & Belgium Oo Xasuuq Todoba & Sideed Gool Ah Geystay\nRonaldo & Jota Oo Guul Soo Laabasho Ah Ku Hogaamiyay Portugal, Netherlands & Belgium Oo Xasuuq Todoba & Sideed Gool Ah Geystay\nDiogo Jota iyo Cristiano Ronaldo ayaa shabaqa soo taabtay iyagoo ka caawiyay xulka Portugal inay guul soo laabasho ah ka gaaraan xulka wacdaraha dhigaya sannadkan ee Luxembourg kulan ka tirsanaa isreebreebka Koobka Adduunka.\nLuxembourg ayaa Sabtidii soo garaacday Republic of Ireland, waxayna gool uga naxsadeen caawa xulka Portugal markii uu kubad madax aheyd hogaanka ugu dhiibay Gerson Rodrigues.\nLaakiin weeraryahanka Liverpool Diogo Jota ayaa gool madax ku dhaliyay oo u barbareeyay Portugal dhamaadkii qeybta hore.\nRonaldo ayaa bilowgii qeybta labaad hogaanka u dhiibay Portugal iyadoo guusha uu xaqiijiyay Joao Palhinha.\nKa hor goolkaas Jota ayaa kubad madax aheyd birta ku garaacay halka Ronaldo uu isaguba dhalin karay gool labaad laakiin uu ku guuldareystay inuu shabaqa ka soo taabto goolhaye Anthony Moris oo uu labo jeer kubada la kor tagay.\nLuxembourg ayaa 10 ciyaaryahan noqotay dhamaadkii iyadoo uu jaale labaad ka qaatay Maxime Chanot oo qalad ku galay Renato Sanches.\nGuushaan waxay ka dhigeysaa in Portugal ay todoba dhibcood ku hogaamineyso Group A iyagoo ku dhibco ah Serbia oo ay barbaro 2-2 ah soo wada galeen isbuucaan.\nDhanka kale xulka Netherlands ayaa todoba gool ku xasuuqay xulka yar ee Gibraltar ka dib wacdarro ay dhigeen qeybtii labaad ee ciyaarta.\nWaxaa hogaanka u dhiibay seddex daqiiqo ka hor waqtigii nasashada Steven Berghuis.\nMemphis Depay ayaa labo gool dhaliyay halka ay shabaqa soo taabteen Luuke de Jong, Georginio Wijnaldum iyo xiddigaha bedelka ku soo galay Donyell Malen iyo Donny van de Beek.\nXulka Netherlands waxay kaalinta labaad kaga jiraan Group G iyagoo dhibic ka danbeeya Turkiga kuwaasoo barbaro 3-3 la soo galay xulka Latvia halka Norway oo Group-kaan ku jirta ay 1-0 ka soo badisay Montenegro.\nDhanka kale xulka Belgium ayaa sideed gool iyo waxba ku xasuuqay xulka Belarus kulan kale oo ka tirsanaa isreebreebka Koobka Adduunka.\nMichy Batshuayi ayaa hogaanka u dhiibay ka hor inta uusan Hans Vanaken ka dhigin ciyaarta 2-0 oo ay ku hogaamineysay xulka kaalinta 1aad kaga jira qiimeynta FIFA.\nTrossard ayaa gool qurux badan ku seddexleeyay ka hor inta uusan Jeremy Doku ka dhigin 4-0 ka hor waqtigii nasashada.\nPraet ayaa dgaliyay goolka shanaad halka goolal soo daahay ay dhaliyeen Christian Benteke, Trossard iyo Vanaken oo dhameystiray xasuuqa.\nNatiijadaan waxay ka dhigeysaa in Belgium ay todoba dhibcood ku hogaamineyso Group E ka dib seddex kulan oo ay ciyaareen.


Hubka ay Iran geysay Yemen oo ku qulqulaya Soomaaliya | KEYDMEDIA ENGLISH\nHubka ay Iran geysay Yemen oo ku qulqulaya Soomaaliya\nHubka ay Iran u daad-gureysay Xutiyiinta Yemen, aya ku soo qulqulaya Soomaaliya, iyadoo ay soo baxeen warbixinno muujinaya in shabakado ka ganacsada hubka ay dalka si joogto ah u soo galiyaan hub sharci-darro ah.\nMUQDISHO, Soomaaliya – Dagaallada Sokeeye ee ka holcaya dalka Yemen ayaa horseeday loollanka Dowladaha Sucuudiga iyo xulafadiisa oo is-garabsanaya, taageerayana Dowladda Yaman ee caalamku aqoonsan yahay ee fadhigeedu yahay magaalada Cadan iyo Jamhuuriyadda Iran oo garab siineysa Xuutiyiinta ka soo horjeeda nidaamka Abdrabbuh Mansur Hadi.\nLoollankaas, wuxuu sababay in labada dhinac ee maxalliga ah ee garab istaag dhanka hubka ah ka helaan Tehran iyo Riyaad, taas oo saameyn taban ku yeelatay Gobolka oo dhan, gaar ahaan dalalka dariska oo Soomaaliya ugu horreyso.\nCilmi-baaris ay sameysay Global Initiative, oo ah madal madax-banaan, xarunteeduna tahay Geneva, Switzerland, ayaa lagu sheegay in hubka ay Dowladda Iran ku daabushay Yemen uu ku qulqulayo Soomaaliya.\nGlobal Initiative, waxa ay xustay in daraasad socotay muddo Sideddeed bil ah lagana sameeyay 13 goobood oo kala duwan, kuna yaalla Soomaaliya, lagu helay 400 oo ah nuuca hub ee Iran geysay Yemen 2018.\nSida lagu sheegay warbixintaan, hubka faraha badan ee ku qulqulaya Soomaaliya ayaa saameyn weyn ku yeelan kara ammaanka guud ahaan dalka, oo ay ka howl-galaan kooxo ka soo hor jeeda Nimaadka Dowladnimada.\nColaadda Yemen oo toddoba sano jirsatay ayaa u dhexeysa dowladda caalamku aqoonsan yahay oo taageero ka helaysa xulafada milateri ee Sucuudigu hoggaaminayo iyo fallaagada Xuutiyiinta oo ay Iiraan taageerto.\nDhibaatada bini’aadantinimo ee dalka ka jirta ayaa lagu sheegay inay tahay tii ugu darneyd, taasoo ay ugu wacan tahay gaajo baahsan, cudurro, iyo weerarro lagu hayo dadka rayidka ah.\nYemen waxa ay in badan la halgamaysay kala duwanaanshiyaha diineed iyo dhaqan ee u dhexeeya woqooyiga iyo koonfurta iyo dhaxalkii xumaa ee gumaysigii reer Yurub.


Madaxweyne Dr Cabdiweli Gaas oo Dhagax-dhigay Wadada Ceel-daahir,Ceerigaabo[Sawirro] | SAHAN ONLINE\nMadaxweyne Dr Cabdiweli Gaas oo Dhagax-dhigay Wadada Ceel-daahir,Ceerigaabo[Sawirro]\nMadaxweynaha Dawladda Puntland Dr.Cabdiweli Maxamed Cali Gaas ayaa maanta oo ay taariikhdu tahay 22-5-2015 deegaanka ceel-daahir ee Gobolka Barri ka dhagax dhigay wadada Ceel-daahir-Ceerigaabo oo ay dawladda iyo shacabka reer Puntland iska kaashanayaan dhismaheeda.\nXafladda dhagaxdhiga ayaa waxaa ka soo qeyb-galay Wasiiro, xildhibaano, gudiga wadada ceel-daahir-Ceerigaabo, waxgarad, cuqaal, dhalinyaro iyo masuuliyiin kale duwan oo diyaar garow xoogan ugu jiray soo dhaweynta madaxweynaha ee deegaankaasi.\nMadaxweynaha Dawladda Puntland Dr.Cabdiweli Maxamed Cali Gaas oo ka hadlay furitaanka mashruuca ayaa sheegay in maanta wixii ka dambeeya si rasmi ah loo bilaabayo dhismaha wadadaan oo muhiim u ah dadka reer Puntland, laguna fulinayo hal kudhigii madaxweynaha ee ahaa Puntland ha isku tashato.\n” Waxaan runtii aad ugu taamaynaa uguna dadaalaynaa in mashruuca aanu ku dhisayno wadadaan uu hirgalo , waan awoodnaa inaanu dhisno Puntland waa ay isku tashatay , waxa ay reer Puntland u kacaana waa ay fuliyaan ” Ayuu yiri Madaxweyne Gaas.\nMadaxweyne Gaas ayaa sheegay in xukuumada uu hogaaminayo muhiimad gaar ah siinayso dhismaha kaabayaasha kala duwan ee dhaqaalaha Puntland si dalku uu u hormaro, meelkastana loo gaarsiiyo adeega dawladda si siman oo cadaalad ah .\n” Puntland wixii ay iyadu qabsan karto iyadaa qabsanaysa , wixii awoodeedana kabaxsana Ilaahay iyo cidii kale ee ay la kaashan karto ama ha noqdeen maalgeliyayaal ajnabi ah amaba dawlado , geed dheer iyo mid gaabanba waxaan u fuulaynaa horumarka Puntland. ” Ayuu hadalka raaciyey Madaxweyne Gaas.


Sawirro: BIIXI oo qaatay tallaalkii ugu horreeyey ee COVID-19 ee Somaliland - Caasimada Online\nHome Somaliland Sawirro: BIIXI oo qaatay tallaalkii ugu horreeyey ee COVID-19 ee Somaliland\nSawirro: BIIXI oo qaatay tallaalkii ugu horreeyey ee COVID-19 ee Somaliland\nHargeysa (Caasimada Online) – Madaxweynaha Somaliland, Muuse Biixi Cabdi ayaa maanta daah-furay ololaha tallaalka xanuunka Covid-19 oo Somaliland ka bilowday, wuxuuna si rasmi ah u qaatay dhibcihii ugu horreeyey ee tallaalka Covid-19.\nMunaasibadda Daah-furka ololaha tallaalka oo ka dhacday magaalada Hargeysa ayaa waxa ka qeyb-galay madaxweynaha, Guddoomiyaha golaha wakiillada, hoggaanka saddexda xisbi-qaran, xubnaha guddida doorashooyinka qaranka, qaar kamid ah golaha wasiirrada iyo agaasimeyaal guud, kuwaas oo dhammaantood qaatay tallaalka Covid-19.\nMas’uuliyiinta ka qeyb-gashay munaasibadan ayaa dhamaantood waxay bulshada ku booriyeen inay qaataan tallaalka, si ay uga badbaadaan Aafada xanuunkani leeyahay iyo halista uu noloshooda u leeyahayba, sidoo kalena waxay shacabka ugu baaqeen inay u dhago nuglaadaan tallaabooyinka caafimaad.\nMuuse Biixi Cabdi oo hadal ka jeediyay daah-furka tallaalka ayaa sheegay inuu si rasmi ah u bilaabmay, laguna saleeyey qaadashadiisa qorshaha wasaaradda horumarinta caafimaadku u dejisay oo ay kaalinta koowaad leeyihiin dadka u nugul cudurkaas.\n“Maanta waxaynu bilaabaynaa tallaalkii karoonaha oo dhawr cisho ka hor ina soo gaadhay, wasaaradda caafimaadkuna waxay u diyaariyeen dadka xagga hore u taagan la dagaallanka xanuunkan ee ay kamid yihiin bahda caafimaadka, ciidamada iyo dadka ugu nugul ee da’da ah ama cudurada gaarka ah qaba,” ayuu yiri.\n“Tallaalkii anigu waan qaatay, wax laga baqdona malaha, marka lagu durayana dareemi maysid gacantii in lagu duray iyo in kale, wax Alle iyo wax shaki ah oo uu leeyahana ma jirto, adduunka oo dhammina wuu isku raacsan yahay, markaa dadka shakiga qaba ee leh wax baa qaldan, haddii ay Yurub tahay iyo haddii ay Maraykan tahayba waxa la isku raacay inuu yahay 100% mid aan Bani’aadmka waxba yeelaynin, 80%-na waxtar u leh”.\nUgu dambeyntiina madaxweyne Muuse Biixi ayaa shacabka Somaliland ku dardaaray qaadashada tallaalka, isaga oo meesha ka saaray cabsida laga muujinaya tallaalkaan oo toddobaadyadii u dambeeyay soo gaaray dalka.


Warqad codsi ah oo ay saxiixeen dad ka badan hal milyan qof oo baarlamaanka Britain ka… – Hagaag.com\nWarqad codsi ah oo ay saxiixeen dad ka badan hal milyan qof oo baarlamaanka Britain ka…\nPosted on 29 Agoosto 2019 by Admin in World // 0 Comments\nKumanaan dad ah ayaa isugu soo baxay waddooyinka qeybo badan oo ka tirsan dalka Britain si ay uga mudaaharaadaan go’aanka Raiisul Wasaaraha Boris Johnson ee ah in shaqada laga joojiyo baarlamaanka usbuucyo ka hor ka bixitaanka Midowga Yurub. Halka hal milyan in ka badan oo dad ah saxiixeen codsi baarlamaanka looga dalbanayo inay qaraarkaasi diidaan.\nWarbaahinta Ingiriiska ayaa ku waramaysa in banaanbaxyo ay ka dhaceen magaalooyinka London, Edinburgh, Cardiff, Manchester, Bristol, Cambridge iyo Durham.\nIn kabadan hal milyan oo qof ayaa saxiixay codsi ay kaga codsanayaan baarlamaanka Ingiriiska in uusan shaqadiisa joojin bartamaha September ilaa bartamaha October, sida Johnson uu codsaday.\nWarqadan Codsiga ah, oo dadka saxiixay kor u dhaaftay hal milyan ka hor saqdii dhexe ee xalay, ayaa soo baxday kadib codsigii Johnson ee ahaa in la hakiyo baarlamaanka ka hor qorshaha uu dalkiisu ugaga baxayay Midowga Yurub.\nHogaamiyaasha mucaaradka ayaa sheegaya in codsigan Johnson uu yahay isku day ula kac ah oo lagu horjoogsanayo dadaalada sharci dajiyaasha ee looga hor istaagayo in dalka uu ka baxo Midowga Yurub heshiis la’aan.\nWasiirkii hore ee maaliyadda Philip Hammond, oo is casilay markii Johnson uu noqday hogaamiyaha xisbiga Conservative-ka, ayaa ku tilmaamay tallaabada “mid aan sal iyo raad laheyn.”\nWarbaahinta Ingiriiska ayaa ku waramaysa in Hogaamiyaha Xisbiga Conservative-ka ee Scotland Ruth Davidson ay ku dhawaaqi doonto iscasilaadeeda Khamiista iyadoo ka soo horjeeda talaabada uu qaaday Johnson.\nGo’aanka Johnson ayaa sidoo kale ka dhex abuuray baarlamaanka xanaaq iyo filan waa, gaar ahaan kuwa ka soo horjeeda ka bixitaanka Britain ee Midowga Yurub ee (Brexit).


Sorafenib Cas 284461-73-0 Qiime, Badeecad ka timid Bolise\n[CAS MAYA. ] 284461-73-0\n[Foomka Molecular] C21H16ClF3N4O3\n[Miisaanka Molecular] 464.83\n[Cufnaanta] 1.454 g / cm3\n[Goobta Dhalashada] 225-235ºC\n[Barta karkarinta] 523.3ºC at 760 mmHg\n[Cadaadiska Uumiga] 4.76E-11mmHg oo ah 25 ° C\nKu saabsan Sorafenib\nSorafenib waa shey isku dhafan oo bartilmaameedsanaya calaamadaha koritaanka iyo angiogenesis. Sorafenib wuxuu xannibayaa enzyme RAF kinase, oo ah qayb muhiim ah oo ka mid ah dariiqa RAF / MEK / ERK ee tilmaamaya qaybinta unugyada iyo kororka; intaa waxaa sii dheer, sorafenib wuxuu xakameynayaa VEGFR-2 / PDGFR-beta signaling cascade, oo markaa xannibaya burooyinka angiogenesis. Sorafenib waxaa la ansixiyay 2005 si loogu isticmaalo daaweynta kansarka kalyaha ee horumarsan.


Bilowgii Askarta Mareykanka ee soo gelista Soomaaliya oo maanta 28-sano laga joogo | Banaadir Times\nHomeUncategorisedBilowgii Askarta Mareykanka ee soo gelista Soomaaliya oo maanta 28-sano laga joogo\nBilowgii Askarta Mareykanka ee soo gelista Soomaaliya oo maanta 28-sano laga joogo\nWaxaa u dhimanaa labo bil oo keliya, waxa uu qaatay go’aan uu Soomaaliya ugu soo dirayo Ciidamo gaaraya 28,000 oo ah kuwa Badda, sababtu ugu weyn ee go’aankaas dhalisay waa xaaladda Soomaaliya oo aan hagaagsaneen.\n4-ta December 1992-dii, Madaxweynihii 41-aad ee Mareykanka ayaa qaatay go’aan qaraar oo ciidamo ugu soo diray Soomaaliya si loo badbaadiyo dalkaan dhaca geeska Afrika oo 1991-kii waayay nidaamkii Dowladda.\nGeorge Herbert Walker Bush ayaa caalamka u bidhaamiyay in aan laga indha-qabsan Karin xaaladda bani aadamnimo, macluusha & isku dhacyada Beelaha ee Soomaaliya si loo gacan qabto, isla markaana aysan u noqon Dal Fashilmay.\nWaaxda difaaca waxa uu ku wargeliyay fulinta tallaabada Ciidamada Ameerikaanka ah ee Soomaaliya loosoo diray 28-sano kahor maanta oo kale, si ay u gacan qabtaan maatada lagu dul dagaalamayay.\nTaageero xooggan ayuu Bush ka helay Waaxda Difaaca & Bill Clinton oo ah Madaxweynihii 42-aad ee Mareykanka, kadib markii uu qaatay go’aan qaraar balse natiijo wanaagsan u muujiyay Soomaaliya.\nBush oo Teleefishinka qaranka Shacabka kala hadlay ayaa yiri “Waxa aan fahamsanahay in Mareykanka oo keliya uusan sixi Karin qalalaadka adduunka, balse waxa aan xusuusta ku heynaa in la’aanta Mareykanku aan xal la gaari Karin, doorashadeena go’aankaan waxa uu lagama maarmaan u yahay gacansiinta bulshada quruumaha”.\nMadaxweynihii 41-aad ee Mareykanka Waa uu sii hadlay waxa uuna yiri “Mareykanka oo keliya, adduunka oo dhan in la dhigo ciidan fara badan si amniga loo sugo si loo badbaadiyo kumanaan aan waxba galabsan oo qarka u saaran dhimasho, Qorshaheenu ma ahan in aan ku nagaano Soomaaliya sida kooxaha dagaalamaya, balse waa in aan dadka & dhulka badbaadinaa si aysan u dhicin musiibooyin sida cunno la’aan iyo garabsiinta Shacabka gaajeysan”.\nAskarta Ameerikanka ayuu sheegay in aysan noqon doonin kuwa ku milma iska hor imaadka siayaasadeed, sidoo kale ay ka fogaanayaan in la bartilmaameesado ama iyaga la ugaarsado, balse howlgalkooda keliya uu yahay Bani aadamnimo.\n2-dii January 1993 Madaxweynihii 41-aad ee Mareykanka George Herbert Walker Bush ayaa Booqasho ku tagay Soomaaliya gaar ahaan Muqdisho & Baydhabo, waxaana xiligaas ku sugnaa Askar aad u badan.\nBalse taasi ma dhicin, maadaama Mareykanka 3-dii Oktoobar 1993-dii uu duqeyn ka geystay Gudaha Muqdisho, waxaana qudhiisa laga dilay 18-kamid ah Ciidamadiisa, halka lasoo riday labo kamid ah Diyaaradiisa dagaalka.\nDick Cheney xoghayaha difaaca Marekanka & Gen. Colin Powell ayaa wadajir ugu baaqay in ciidamada Ameerikaanka ah ay baaqi ku ahaadaan Xeryaha Ciidan ee dhanka Xeebta ah sida aysan u saameyn isku dhacyada Beelaha.\nHowlgalka Uma fulin Si wanaagsan!\nMarka dib loo eego xusuusta ficilka ay sameeyeen Ciidamada Mareykanka, dhimashada, dhaawaca & carada loo qaaday ma ahan wax wanaagsan, waana tan keentay in xitaa Madaxweynaha Mareykanka ee xiligaas loogu baaqo in uu shaqada ka tago.\nLes Aspin oo ahaa Xoghayaha Difaaca ee Cilinton ayaa loosoo jeediyay in uu si kale u dhigay ujeedka howlgalka, kadib markii Askarta Ameerikaanka ay dhiig ka keentay dad rayid ah, halka iyagana ay waayeen Xorriyadii socodka.\n15-kii December, Clinton ayaa ku dhawaaqay in Aspin uu isu casilay sababtaas, ugu dambeyn Mareykanka ayaa go’aansaday in uu ciidankiisa ka saaro Soomaaliya, iyaga oo xambaarsan guuldarro, cadawtooyo & dhabar jab xooggan oo bar madow ku noqotay.\nPrevious articleQaar ka tirsan Jaaliyadda Bristol UK oo tacsi tiiraanyo leh u diray Gudoomiyihii hore ee Degmada Yaaqshiid Axmed Geeddow oo aabhii caawa ku geeriyooday Muqdisho\nNext articleShiinuhu Sababta uu u noqday cadawga 1-aad ee Mareykanka


Sawirro Xaaf oo xalay si rasmiya Madaxweyne Qoor Qoor xilka ugu wareejay | Xaysimo\nHome War Sawirro Xaaf oo xalay si rasmiya Madaxweyne Qoor Qoor xilka ugu wareejay\nSawirro Xaaf oo xalay si rasmiya Madaxweyne Qoor Qoor xilka ugu wareejay\nMunaasabad uu xilka kula wareegay Madaxweynaha cusub ee Galmudug Axmed Cabdi Kaariye Qoor Qoor ayaa caawa ka dhacday magaalada Dhuusamareeb ee xarunta maamulka Galmudug.\nMunaasabadaas ayaa waxaa kasoo qeyb galay Madaxweynihii hore ee Galmudug Axmed Ducaale Geelle Xaaf oo caawa xilkii wareejiyey, Madaxweyne ku xegeenka Galmudug, xildhibaano ka tirsan labada aqal ee baarlamaanka federaalka, xildhibaanada Galmudug, odayaasha dhaqanka, siyaasiyiin iyo xubno ka socday qeybaha kala duwan ee bulshada.\nMadaxweynihii hore ee maamulka Axmed Ducaale Geelle Xaaf ayaa xilkii ku wareejiyey Madaxweyne Axmed Cabdi Kaariye Qoor Qoor, waxayna munaasabadda xil wareejintu ka dhacday xarunta Shiirkole ee magaalada Dhuusamareeb.\nMadaxweyne Xaaf ayaa maalmo ka hor Dhuusamareeb ka sheegay in uu u tanaasulay midnimada Galmudug, kadib khilaaf xoog leh oo ka dhashay qaban qaabada doorashadii Dhusamareeb ka dhacday ee uu kusoo baxay Madaxweynaha haatan Qoor Qoor, halka Xaaf-na maamul kale uu uga dhawaaqay magaalada Gaalkacyo, kaas oo sida muuqata uu ka tanaasulay.\nQabsoomidda munaasabadan xil wareejinta ah ayaa kusoo aadeysa, iyadoo dib loo dhigay munaasabadii lagu caleema saari lahaa madaxweynaha cusub Qoor Qoor.\nSababta dib loogu dhigay munaasabada caleema saarka ayaa la xariirta cabsida cudurka Coronavirus, lamana shaacin waqtiga rasmiga ah ee la qaban doono.


Xog: Gaas oo natiijo uusan fileyn la kulmay kadib markii beesha... - Caasimada Online\nHome Warar Xog: Gaas oo natiijo uusan fileyn la kulmay kadib markii beesha…\nXog: Gaas oo natiijo uusan fileyn la kulmay kadib markii beesha…\nGaalkacyo (Caasimada Online) – Madaxweynaha maamulka Puntland C/Welli Maxamed Cali Gaas ayaa kulan natiijo la’aan kusoo dhamaaday la qaatay qaar kamid ah xubnaha odayaasha dhaqanka ee beesha Reer Mahad oo si weyn u dhaliilsan kala derista golaha deegaanka Gaalkacyo.\nOdayaasha dhaqanka ee beesha Reer Mahad ayaa madaxweyne Gaas u sheegay iney ka xun yihiin kala derista uu ku dhaqaaqay C/Welli Gaas, iyagoo sharuud hordhigay madaxweynaha, taasi oo aheyd qaabka uu kusoo xulayo golaha cusub.\nOdayaasha ayaa soo jeediyay in qaab deegaanka ama xaafad lagu soo xulaa golaha deegaanka sida uu qabo dastuurka maamulka Puntland, sida xogaha aan ku heleyno.\nMadaxweyne Gaas ayaa u sheegay odayaasha dhaqanka ee beesha Reer Mahad in golaha deegaanka lagu soo xulayo qaab 4.5 ah oo uusan qaadan doonin talada odayaasha dhaqanka, taasi oo odayaasha ka careysiiyay.\nGaas ayaa ku adkeysanaya in golaha deegaanka lasoo dhisayo oo qodob dastuuri ay tahay, balse qaab 4.5 lagu soo dhisayo golaha deegaanka ee magaalada Gaalkacyo.\nXogaha aan heleyno ayaa sheegaya in madaxweyne Gaas iyo odayaasha beesha kulankoodii uu kusoo dhamaaday is faham waa, balse caawa ayaa la rejeynayaa iney dib u kulmaan odayaasha dhaqanka iyo madaxweynaha.


Dhibaatooyinka ay Dalka iyo Dadka ku Hayaan Dhallinyarada Kooxaha Samaystay | #1Araweelo News Network | #1Araweelo News Network\nDhibaatooyinka ay Dalka iyo Dadka ku Hayaan Dhallinyarada Kooxaha Samaystay\nBy; Saynab Maxamed Cabdi\nMuddooyinkii uu dambeeyay waxa dhibaato iyo cabsi badan ku haya magaalooyinka waawayn ee dalka dhallinyaro samaysatay kooxo iska soo hor jeeda.\nWaxay la baxeen magacyo kala duwan qaarkood waa isku xaafad, laakiin waxa ay ku kala jiraan laba kooxood, halka qaar Aabbo iyo hooyo wada dhaleen ay ku kala jiraan laba kooxood oo iska soo hor jeeda marka la iskaga hor yimaado goobay isku dilayaan aan la isku nixin.\nMarkii hore kooxahanina waxa ay ka bilaabmeen garoomada kubbadda lagu ciyaaro marka kubbadda la kala badiyo ayaa waxa dhaca dagaal u dhexeeya kooxaha iyo taageerayaashooda, taasi maaha mid inoo gaara, haddii aynu nahay reer Somaliland ee waxaannu la qabnaa dalka caalamka, laakiin dhibtu waxay tahay.\nMarkaa kubaddu dhammaato ee xaafadaha la yimaado ayaa waxay indhahaagu qabanayaan dhallinyaro isku erayanaysa faashash iyo mindiyo waxay iskula dhacayaan si naxariis la’aan ah, mana garan kartid sababta ay isku dilayaan.\nWaxay boobayaan tukaanada ama meheradaha ganacsiga, waxay cabsii galiyaan dadka dariiqa marayaa ii waxa lala kala yaacayaa baabuurta markay soo galaan xaafadaha xaaladdu way is beddeshaa, waxaana la raadiyaa askar si ay uu kal eriyaan.\nWaxa intaa dheer cabsi habeen iyo maalin haysa hooyadii dhashay, iyadoo laga yaabo in dhallinyarada rabshadaha sameeya ay qaarkood yihiin agoon lagu soo koriyay nolol hoose, halka sidoo kale laga yaabo in hooyadu suuqa fadhiisto oo tacab badan laga soo maray korinta iyo inay halkan soo gaadhaan wiilaash dhibaatooyinka gaystaa.\nHooyadii dhibka soo martay ee geedka beeranaysay ay lahayd beri ama mustaqbalka ayaad goosan, waxa abaalkeedii laga dhigay inanakaagii baa gabadh dilay, inankaagii baa inan kufsaday, inankaagiibaa moobayl (mobile) xaday iyo inay dhawr maalmood ay jeelka uu dhaxdo, iyadoo loo haysto dambi uu galay wiil ay dhashay.\nHooyo Muuna waa hooyo dhibbane ah, waxayna ku xidhan tahay saldhigga Booliska ee Ibraahim Kood-buur ee magaalada Hargeysa, waana hooyo danyar ah, waana macallimad oo waxa ay biilisaa toddoba carruur ah oo ay dhashay, aabahoodna waa bilaa camal. Waxa ay u xidhan tahay fal-dambiyeed kufsi ah oo ay gaysteen dhawr dhallinyaro wiilal ah oo inankeedu ku jiro, wayna baxsadeen markii ay falkaas foosha xun gaysteen.\nDhibaatada ay dhallinyaradaasi gaysteen waxa u xidhan waalidkoodii oo ay ku jirto Hooyo Muuna, waxayna ii sheegtay in gurigeedii uu baylahsan yahay, shaqadeediina ay ka werwerayso, xalna aan weli la gaadhin, waxaana taas ka sii daran in Somaliland laga hirgeliyey xeerka kufsiga iyo ka hortaga tacadiyada ka dhanka ah dumarka, kaasoo cidda gaysata fal kufsi ah u fasaxaya in lagu xukumo 30 sanno oo xadhig ah.\nSidee looga bixi karaa dhibtaa aan ka soo sheekeeyay?\nWaxaas oo dhibaato ah waxay ku xeeran yihiin mustaqbalka qaar ka mid dhallinyaradeena, markaa su’aashu waxa ay tahay sidee ayaa lagaga bixi karaa dhibaatooyinkaas, aniga waxa ay ila tahay in xalku noqon karo qodobbadan soo socda;\n1. In xidhiidh wanaagsan oo saaxiibtino dhexmarto waalidka iyo ilmaha oo uu meesha ka baxo gaabka kala maqnaanshaha iyo iska war hayn la’aanta waalidka iyo ilmaha ama carruurta.\n2. In dhallinyarada laga dhiso dhinaca aqoonta, laguna dhiirigeliyo sida ay mustaqbalka wax u noqon lahaayeen, waana in ilmaha marka uu yaryahay la warraysto si loo ogaado waxa uu jecelyahay oo haddii aannu waxbarashada ku fiicnayn lagu dhiirigeliyo sidii uu u baran lahaa xirfadaha gacanta si uu hadhaw ugu shaqaysto.\n3. In marka uu qofku yar yahay la jeclaysiiyo, lana baro sida uu wakhtigiisu muhiimka ugu yahay iyo sida uu uga faa’iidaysan lahaa, una gaadhi lahaa dadka kale ee qayrkii ah ee dedaalka sameeyey, waalidkiisana u nasin lahaa, waana in ilmaha la saaro masuuliyad si uu masuul u noqdo hadhow.\n4. Markaa qofkii ama dhallinyaradii oo dhisan ay ka soo baxaan guriga, iyadoo laga soo dhisay aqoonta diinta iyo maadigaba, bulshadana uu soo dhexgalo isagoo dhisan aqoon ahaan iyo akhlaaq ahaanba, kaasoo ah qof mustaqbal leh oo meel uu ku socdo garanaya, dalka iyo dadkana wax ku soo kordhin kara, marka arrimahaas laga soo dhiso waxa uu noqonayaa qof bulshada wax ku soo kordhin kara, aqoontiisana laga faa’iidaysan karo oo aan laga werwerayn inuu dhib keenayo.\n5. Qodobka shannaad, waxa aan kaga hadalaynaa masuuliyadda qofka ka saaran dawladiisa mar haddii waalidkii ka soo baxay waajibaadkiisii.\nHaddaba, dawladda masuuliyad ayaa ka saaran qofka sidaas loo soo barbaariyo, loona soo koriyo ee dhisan ee lagu soo tabcay, waana inay u raadiso shaqo oo ay ka garab istaagto ama ka taageerto baahiyihiisa, sida haddii uu iska bixin kari waayo waxbarashadiisa heerka sare ama heerka jaamacadeed, waana in la tuso muhiimadda uu qofka dhallinyarada ah u leeyahay dalka, waana in la garab istaago dhallinyarada, waayo waxa uu rabaa inuu wax ku soo kordhiyo dalka iyo dadkiisaba.\nGabagabadii, waxa aynu ku guulaysanaynaa in aynu helno dhallinyaro qurux badan oo dalkooda iyo dadkooda horumar gaadhsiin kara, hooyooyinkoodna ku nasan karaan, kuna farxaan tacabkii ay geliyeen ilmahooda, taasoo ku rajo weyn horumar, kana nasata dhibkii ay la soo martay barbaarinta iyo korinta ilmaheeda agoonka ahaa iyo suuqii ay fadhiisan jirtay si ay u hesho biilkooda.\nWaxa aynu heli karnaa dhallinyaro caafimaad qabta oo inta ay kubbadda wada ciyaaraan, kadibna bilaa dhib kaga yimaad garoomada, marka ay xaafadaha isku arkaana si fiican u sheekaysta oo aan cadaw isku arkin.\nWaad ku mahadsan tahay in aad qoraalkan akhriday, in aad fikir ku soo kordhisana waa inoo wada muhiim, waad mahadsan tihiin.\nBy Saynab Maxamed Cabdi, Hargeysa, Somaliland


Secrets software - Secrets Software eBook - Masaf Of The Day\nLahaanshaha helaan midkood qarsoon software – qarsoon software eBook ka dhigan tahay oo keliya maalgashiga yar oo ka mid ah kugu caawin karo samaynta go'aanka ugu fiican ee aad noloshaada ama si fudud u sii aad wargeliyo kale ah in ay lacag wax gabi ahaanba ka duwan samaynaya aad nolosha ku guuleysto.\nSi kastaba ha ahaatee, waa xaalad guul-guul aad for a.\nBuuggu wuxuu ka shaqeeyaa sidii dalab hordhaca in badan oo wax didactic iyo aqoon farsamo oo la gelin karaa in ay isticmaalaan si ay u horumariyaan software isticmaalaya qalabka Clickfunnels.\nXitaa haddii aadan haysan fikrad ah sida in la koodh iyo ganacsiga web ka qaban, aad u yeelan doontaa in lacag out of this ka dhigi doonaa sida inta aad ku mashquulsan yihiin barashada ku saabsan.\nHa ha la'aanta wizardry sireed, ama xaqiiqda ah in aadan haysan fikrad software adag aad JOOJI ka diiwaan tababar bilaash ah. (Waxaad tahay doonnida la mid ah sida qof kasta oo kale, oo ay wax ka qabato doonaa DHAMAAN in madaxa-on!)\nDiiwaan FREE ah "Dhis iyo Launch Your Software Own Next In The 90 Days "Tababarka\nFiled Under: Software secrets Tagged With: softwaresecrets - qarsoon software eBook


Maanta oo Talaado ah Ayaa loo Dhaarin Doonaa Raila Odinga Madaxweynaha Dadka Dalka Kenya.\nMaamulka Gobolka Banaadir oo Ka Warbixiyey Qaraxyo Barqanimadii Maanta ka Dhacey Magaalada Muqdisho.\nMaamulka gobolka Banaadir ayaa faah faahin dheeraad ah ka bixiyay labo Qarax oo goor dhaw ka dhacay magaalada Muqdisho. Afhayeenka maamulka gobolka Banaadir Cabdifitaax Cumar Xalane ayaa sheegay in ugu yaraan Labo ruux ay ku dhinteen qaar kalana ku dhaawacmeen Qarax ka dhacay Xaafadda Oodweyne ee gobolka Banaadir. Qaraxa ayuu sheegay...\nMdaxweynaha Soomaaliya Maxamed Cabdullaahi Farmaajo iyo wafdi uu hoggaaminayo ayaa ku sugan magaalada Garoowe halkaas oo uu kulamo wadatashi ah kula yeelanayo Madaxda Dowlad Goboleedka Puntland iyo qeybaha kala duwan ee bulshada. Madaxweyne Farmaajo iyo wafdigiisa waxaa garoonka ku soo dhoweeyay Madaxweynaha Dowlad Goboleedka Puntland Mudane Cabdiweli Maxamed Cali Gaas,...\nTaliyihii Millateriga Somalia ee Gobolka Galgaduud, Col. Maxamed Kaariye Caraale (Dhega-Dheere) ayaa la xiray, kaddib la sheegay inuu ku lug lahaa dilka sarkaal kasoo goostay Al-shabaab oo dhaweaan lagu dilay Degmada Ceelbuur ee isla gobolkaas. Wararka ayaa sheegaya in taliyaha lagu xiray xabsi ku yaalla degmada Beledweyne ee xarunta gobolka...\nXukuumadda Mareykanka oo ka Hadashey Duqeyn ay u geysatey saldhigyo Daacish ku laheyd Bariga Soomaaliya.\nTaliska Mareykanka ee Africa ayaa war ka soo saaray weerar duqeyn ah oo saacadihii la soo dhaafay lagu qaaday saldhigyo Daacish ku lahaayeen waqooyi bari Soomaaliya, gaar ahaan buuraleyda Buqa ee agagaarka degmada Qandala ee Gobolka Bari. Labo weerar oo cirka ayaa lagu beegsaday saldhigyo Daacish ku sugnaayeen oo ku...\nWar ka soo baxay maamulka Galmudug ayaa ku eedeynaya xukuumada Soomaaliya in ay wali ka wadaan deegaannada Galmudug dhaqdhaaqyo siyaasadeed oo ka dhan ah madaxweyne Axmed Ducaalle Geelle Xaaf. Warkan ayaa shaki galinaya ka qeybgalka Galmudug ee shirka uu ku baaqay madaxweynaha dowladda Soomaaliya Maxamed Cabdullaahi Farmaajo oo isugu yeeray...\nDowladda Kenya ayaa lagu waramayaa in ay ciidamo dheeraad ah geysay xarumaha isgaarsiinta ee ku yaalla gobolka Waqooyi Barri ee dalka Kenya, kaddib markii dhowr jeer oo hore xarumahaasi lagu bur buriyay weeraro ay soo qaadeen Al-shabaab. Ciidamadan Kenya ay geysay xarumaha isgaarsiinta ayaa loogu talagalay in ay ilaaliyaan Anteenooyinka...\nWaxey aheyd dhacdo cajiib ah oo isugu jirtay badbaadin iyo naf hurnimo kaddib markii Haweenney ku dul Umushay diyaarada Jubba Airways xili ay ku jirtay dulimaadkeedii caadiga ahaa. Diyaarada oo ka soo duushay magaalada Hargeysa kuna soo jeeday Muqdisho dullimaadkeeduna ahaa ilaa Nairobi ayaa xili ay dulmareysay deegaanka Qabri Dahare...\nDawlada Soomaaliya oo Hub Kenya Laga Soo Qaaday Dib ugu Celisay Dawlada Kenya//\nCiidamada Soomaaliya ee Somali National Army (SNA) ayaa shalay yeeshay shir looga hadlayay ammaanka kaasoo ay la qaateen koox dawlada Kenya u qaabilsan arimaha ammaanka. Waxaa sidoo kale ciidanka Soomaaliya ee SNA uu ku wareejiyay hub laga helay Balad Xaawo Talaadadii kaasoo markii hore laga soo xaday ama laga soo...


Dowladda Soomaaliya oo xaqiijisay in Saraakiil Mareykanka ku sugan yihiin Soomaaliya | Sagal Radio Services\nSii hayaha xilka Wasiirka Gaashaandhiga C/xakiin Maxamuud Xaaji Fiqi oo la hadlay laanta afka Soomaaliga ee VOA ayaa sheegay in dowladda Soomaaliya ay ka la socoto saraakiisha Mareykanka ee ku sugan Soomaaliya.\n"Waxay howl galeen ama ay yimaadeen Saraakiishaas Mareykanka bishii October ee sanadkii hore, waxay u yimaadeen inay kala taliyaan qorshaha dagaalka iyo howl galada ka dhanka ah argagixisada ciidamada xooga dalka iyo AMISOM, oo ay ka caawinayaan talooyinka xaga ammaanka"ayuu yiri C/xakiin Fiqi.\nC/xakiin Fiqi ayaa sheegay in saraakiishan ay gaarayaan ilaa shan sarkaal, isagoo xusay inay soo dhoweynayaan in dowladda Mareykanka ay Soomaaliya ka caawiso arrimaha ammaanka.\n"Saraakiishaas waxay gaarayaan shan sarkaal ama shan askari, runtii waa wax aan soo dhoweyneyno, Mareykanka ciidamo uu u soo diro Soomaaliya waxaa ugu dambeysay 1993, sida la socotaan aqoonsiga dowladda Soomaaliya bishii Janaayo ee sanadkii 2013 wuxuu horseeday in Mareykanka uu xiriir dhow la yeesho Soomaaliya oo uu taageero buuxa siiyo"ayuu yiri Sii hayaha xilka Wasiirka Gaashaandhiga.\nSaraakiil ka tirsan Taliska qeybta Afrika ee Mareykanka ayaa maalmo ka hor xaqiijiyay inay jiraan tiro saraakiil ah oo kaga sugan Soomaaliya, kuwaasoo taageeraya ciidamada Midowga Afrika iyo kuwa dowladda Soomaaliya ee dagaalka kula jira Kooxda Al-Shabaab ee xiriirka la leh Al-Qaacida.\nXarakada Al-Shabaab oo dhowaan ka hadlay sheegashada Mareykanka in ciidamo tiro yar ka joogaan Soomaaliya ayaa sheegay inay la dagaalami doonaan, oo ay awalba ay dagaal kula jireen hadii uu xataa ciidankiisa soo geliyay dhulka Soomaaliya.


Xaalad kale Oo lasoo Daristay Caasimaddii Ay Qaraxyadu Ka Dhaceen | Gaaroodi News\nXaalad kale Oo lasoo Daristay Caasimaddii Ay Qaraxyadu Ka Dhaceen\nCiidamo badan ayaa lasoo dhoobay waddooyinka\nMagaalada Beirut ee caasimadda dalka Lubnaan ayaa gashay xaalad horleh kadib markii dad careysan ay dhigeen dibadbaxyo looga soo horjeedo dowladda dalkaas.\nMas’uuliyiinta dowladda ayaa lagu eedeeyay in aysan si wanaagsan u maareynin musiibadii dhacday.\nWaxaa wadooyinka waaweyn ee magaalada oo ay kamid yihiin kuwa gala dhismaha baarlamaanka la dhigay ciidamo, kuwaa oo suntan dadka ka ilmeysiisa ku kala eryay dad ka careysayn ficilada dowladda.\nDadka ayaa ka careysan qaraxyadii waaweynaa ee dhacay maalintii talaadada, kuwaa oo saraakiisha dalkaas ay sheegeen in uu ka dhashay 2,750 tan oo maadada ammonium nitrate oo si aan wanaaganeyn ugu keydsanaa bakhaar ku yaala dekedda tan iyo sanadkii 2013-ka.\nDad badan oo reer Lubnaan waxay aaminsan yihiin dayac dhank dowladda ay sabab u ahayd qaraxyadii ay ku dhiteen 137 qof halka shan kun oo kalena ay ku dhaawacmeen.\nMaalinta axadda ayaa lagu wadaa in dalkaas ay ka dhacaan dibadbaxyo ballaaran oo looga soo horjeedo dowladda, waxaase aan la ogeyn sida dibadbaxayadan ay uga sii dari karaan xaaladda Lubnaan oo haatan la daala-dhacyso waxyeeladii qaraxyadii dhacay, dhibaato dhaqaale iyo sameynta feyraska corona. Dadka ka careysan falcelinta dowladda Lubnaan\nQaraxyadii dhacay ayaa burburiyay gurya badan oo ku yaallay caasimadda waxaana ku guri beelay dad lagu qiyaasay 250 kun oo qof. Dad badan ayaa wali la’ yahay, kuwaas oo qaar kamid ah la aaminsan yahay inay ku hoos xaniban yihiin dhismayaashii burburay.\nWakaaladda wararka ee dowladda ayaa sheegtay in musiibadii dhacday loo xiray 16 qof, qeybna ay ka tahay baaritaanada ay bilawday dowladda.\nTan iyo markii ay dhacday musiibada, waxaa xilka iska casilay laba sarkaal. Xildhibaan Marwan Hamadeh oo katirsan baarlamaanka dalkaas iyo safiirka Lubnaan u fadhiya Urdun ayaa iska casilay xilalkii ay hayeen, waxaana ay sheegeen in mussiibadii dhacday kadib loo baahan yahay isbadel dhanka hogaanka.\nSidoo kale madaxweynaha dalka Faransiiska, Emmanuel Macron oo booqday Beirut kadib dhibaatadii dhacdaya ayaa sheegay in Lubnaan ay u baahan tahay isbadello la taaban karo oo dhanka hogaanka. Wuxuu ku baaqay in baaritaan caalami ah lagu sameeyo wixii dhacay.\nDekedda ay qaraxyada ka dhaceen ayaa ah halka ay ku tiirsan tahay Lubnaan, waxaana laga soo dejiyaa 80 boqolkiiba waxyaabaha laga soo dhoofiyo dibadda.\nMaxaa sababay qaraxa?\nWaa maxay maadada ammonium nitrate?


Keligay Aan Noolaado Qaybta 1-Aad | Hangool News\tHome\nHangoolnews.com Keligay Aan Noolaado Qaybta 1-Aad\nJanuary 7, 2017 - Written by Jumcale Gurey\nWaqtiga iyo wacyiga aynu wadaagno wadar iyo waaxid ahaan waa mid noloshii waaqiciga ahayd ee wanaagsanayd inaga wadhfiyay. Aadamuha iyo wixii nool ee isku beer ahiba aragti iyo doonis wadaagis isku mid ah ayaa ka dhaxaysa oo ah in ay noolaadaan. Waqti hore iyo qarniyo hore ayay ahayd doonistaasi, sida ayaamaha iyo sanaduduba isku bedeleen ayay badbaada uu qofi doonayo inuu keligii noolaadana isku bedeshay, markaan saa leeyahay tallow maxaan ku quwaynaya eraygaas meel fog ba hayna gaadhsiin bal dhaqankii suubanihii mahadsanaa ee maxamed N.N.K.H uu bulshadii cawaanka ahayd ee quraysheed uu ilbaxa kaga dhigay ee uu isiro kala fogfog oo faaris iyo xabash ka kala yimid uu ku walaaleeyay bal u fiirso. Tusaalaha 1-aad\nWaakan ayuub al ansaari oo saxaabi aanay isku isir ahayn u hibeeyay kala badh hantidiisii kaba sii darane waa kaa gabadhiisii u furay isaga oo naf hur hiil iyo hooba leh la doonayaa saxaabiga,taasuualahaa iyo qaar kaloo badanba waxay ahaayeen naf hur ku salaysan kalgacal,jacayl iyo wada noolaasho guud oo ka dhaxeeyay dad aan isku ab iyo abtirsiin ahayn.\nWaa kuwan sadexdii asxaabi R.C ee dagaalkii ku dhaawacmay maxay sameeyeen? Iyagoo sakaarada oo halbawlayaasha dhiiga waraabiya ay halqanayaan ay cuwaaf loo keenay kii koowaad ayaa yidhi walaalkaygan igu xiga u gudbiya kii labaad ayaa isna yidhi walaalkaygan igu xiga u gudbiya kii sadexaad ayaa isna yidhi walaalkaygan igu xiga siiya waxay kusoo noqotay kii koowaad oo dhintay sadexdoodiiba halkii bay ku dhinteen . Nolol qurux,qaayo iyo qiime leh iga dhe intaba.\nMaynu ka gayoon karayna, miyaynu ka dhaam karayna oo miyaynu midh-midhaysan karnaaba noloshii naf hurka,naruurada iyo naxariista lahayd ee ay kusoo noolaayeen asxaabtii diintan macaan ina soo gaadhsiiyay.\nWaa mar kale iyo duulamdii nabiga N.N.K.H uu horkacayay maaha mid dansan ee waa qaswadii uxud. Muslimkii la jabi nin walba naftii la carar, tiro yar oo kooban oo asxaab ah ayaa difaaca suubanaha u samato baxay, sacad binu abii waqaas waa kan suubanaha N.N.K.H intuu dhabarkiisa ku gudbay rasuulka warmaha,leebabka iyo maqlahaba iskaga dhigay xanuun badana oo xaraarad kululaa maxaa warmo ku dhacaya hadana se waxa kala wayn naf hurida uu suubanahaa quraysheed ee aanay ab iyo isir wadaagin in ay tiisu horayso kaga door bidayo.\nTusaalayaasha, dhacdooyinkaas iyo qisaskaasiba waxay ina tusayaan sida jiilkii ugu khayrka badnaa umadan ee saxaabadii ay nafhurka diimeed eek u dhisan walaaltinimada iyo wax isku ahaanshaha ay u saamaysay darafyada iyo dhinacyada kala duwan ee noloshooda.\nMaxaynu kala soo baxaynaa nafhurka diimeed\nDiinteenu waxay in badan ina fartay in qof ku waxa aanu naftiisa la jeclayn aanu walaalkii la jeclaan. Inaad naftaada, maalkaaga iyo muraqaagaba aad cid wal oo u baahan aad uga faaidayso waa astaan qurux badan oo sababi lahayd jacayl,jamasho iyo jibo ku dhisan walaaltinimo dhab ah.\nQaybta tan inagu xigta waxaynu kaga hadli doonaa sida dhaqankeena soomaaligu uga hadlay doonista kelinimo ee sharafka iyo shacniga midnaba aan amaan u helin.\nKhadar ismaaciil haybe


Home News Ma Mudneen Sidaan Ciyaartoyda 17 jirada Dalka In Sidan Foosha Xun Loola...\nMa Mudneen Sidaan Ciyaartoyda 17 jirada Dalka In Sidan Foosha Xun Loola Dhaqmo\nIyado Maalintii Axadii uu so idladay tartanka 17-jirada ee CECAFA oo ay Soomaaliya kama danbeysta la ciyaartay Dalka Tanzania aya waxa socday dadaaalo lagu dhiri galinayay Dhalinyaradan oo Shacabka qeybaheeda kala duwan oo baraha Bulshada isu dhaafsanayay in Dhalinyradan lo sameyo dhiira galin.\nDhalinyarada oo la filayay soo dhoweyntooda,Dowladana ay balan qaatay in soo dhoweyn heer sare ah loogu sameynayo magaalaada Muqdisho,ayaa qaar ka mid ah Shacabka oo ay Xildhibaano ku jiraan Dowlada ku edeyeyn qaabka ay ula dhaqmeen dhalin yaradan.\nGaadiid lagu xardhay Calanka Soomaaliya oo dhalinyarada oo markii ay ka soo degeen Garoonka diyaaradaha ee magaalada Muqdisho looga soo qaaday laguna soo wareejiyay qeybo ka mid ah magaalada ayaa markii ugu danbeysay waxaa lagu dejiyay Xeebta Liido oo la arkayay iyagoo Bajaaj ka raacaya.\nRaii’sul wasaare Kheyre oo u muuqday mid doonayay in uu shashadaha kala soo muuqdo dhalinyaradaasi aya waxa uu ka mid aha masuliyinti so dhaweynta u sameysay.\nWaxa wax laga xumaado ah in Dhalinyaradan Matalay Xulka qaranka ee kenay gulajha la taaban karo in ugu badnaan anan qado lo sameyn xafadahodana an lageyn iyado jeebkooda ay ka raaceyn Bajaaj guryahoda u kaxeysa.


Ma awoodi doontaa inaad Ilaah hortiisa istaagto maalinta xukunka? Waa xukunka kuwa nool iyo kuwa dhintayba wuxuuna xiriir dhow la leeyahay sarakicidda. Masiixiyiinta qaar baa ka baqa dhacdadan. Waxaa jira sabab aan uga cabsan karno, maxaa yeelay kulligeen waan dembaabnaa: "Dhammaantood waa dembilayaal, oo waxay waayeen ammaanta ay ku lahaan karaan Ilaah hortiis" (Rooma 3,23).\nImmisa jeer ayaad dembaabtaa? Mararka qaarkood? Maalin walba? Binu-aadamku waa isku dembi, dembiguna wuxuu keenaa dhimasho. Hase yeeshe, qof kasta oo jirrabaadda waxaa lagu kiciyaa oo ku hanuuniyaa rabitaankiisa. Taas dabadeed, markii damacu helo, wuxuu dhalaa dembi; Dembigu, goortuu dhammeeyo, miyuu dhintaa » (Yacquub 1,15).\nMarkaa miyaad istaagi kartaa Ilaah hortiisa oo aad uga sheekeyn kartaa dhammaan waxyaalaha wanaagsan ee aad noloshaada ku soo qabatay? Sidee muhiim u ahayd bulshada dhexdeeda, intee le'eg adeegga bulshada ayaad qabatay? Sidee ayaad u aqoonsan tahay Maya - kuwan midkoodna kuma heli doono inaad gasho boqortooyada Ilaah, maxaa yeelay weli waxaad tahay dambiile oo Ilaahna dembiga kuma dhex noolaan karo. Ha baqina, idoyahow yari! Maxaa yeelay, waxay ku farxday aabbahaa inuu ku siiyo boqortooyada » (Luukos 12,32). Kaliya Ilaah qudhiisa ee Masiixa ayaa xalliyay dhibaatadan caalamiga ah ee aadanaha. Ciise dembiyadeenna oo dhan kor buu u qaaday markuu inoo dhintay. Sidii Eebbe iyo nin ahaan, allabari keliya ayaa dabooli kara oo tirtiri kara dhammaan dembiyada aadanaha - weligiis iyo qof kasta oo isaga u aqbala inuu Badbaadiyaha noqdo.\nMaalinta xukunka waxaad Ilaah hortiisa ku istaagi doontaa Ruuxa Quduuska ah ee Masiixa ku jira. Sababtaas darteed iyo sababtan oo keliya ayaa Ilaaha ah Aabbihiin wuxuu farxad iyo ifinba siin doonaa adiga iyo inta ku jirta Masiixa boqortooyadiisa weligeed ah oo leh wehelnimada Ilaaha ah.\nWaxaa qoray Clifford Marsh


Cadowga Soomaaliya haysta ee aysan isku mowqif ka hayn Farmaajo iyo Khayre\nMadaxwayne Farmaajo [Bidix] iyo Ra'iisul Wasaare Khayre [Midig] | Xuququda Sawirka: GO\nMUQDISHO, Soomaaliya – Bulshadda Soomaaliyeed waxay isla qirsan tahay in dalka Soomaaliya uu leeyahay cadow fara badan oo badankooda sameysay intii uu xukunka hayey Jaalle Maxamed Siyaasad Barre iyo kahorba.\nInkasta oo uu dalku gaarsiiyay horumar wanaagsan mudadii uu taladda hayey, haddana dadka dhaliila waxay aaminsan yihiin in Siyaasad Barre uu ahaa kaliyetaliye beegsan jiray dadka kasoo horjeeda.\nCadowga la sheego in Soomaaliya ay leedahay ayaa isugu jira mid daahsoon iyo mid dibadda yaala. Balse waxay labadooduba ka siman yihiin in ay adeegsadaan dad Soomaali ah oo danahooda u fuliya.\nArrintaasi ayaa la sheegay in ay ka dhalatay burburkii wadanka ka dhacay. Soomaalida la adeegsado ayaa la tilmaamay in ay yihiin kuwa u cararay wadamada adeegsada haba ugu badnaadeen kuwa deriska.\nMarka lasoo koobo fasiraad ahaan erayga "Cadow" waa dal ama dad kasoo horjeeda kaana haysta wax aad adigu leedahay ama dhibaato kuu geystay walina aan kuu ogolayn in aad horumar sameyso.\nIsaga oo ku sugan wasaarada difaaca Maaj 26-keeda 2019, madaxwayne Farmaajo ayaa si aan gambasho ahayn u qiray in dalka uu wajahayo laba cadow. Al-Shabaab iyo shisheeyaha majaxaabinaya hiigsiga qaranka.\n"Runtii Soomaaliya waxaa heysta cadaw aad u fara-badan mid dibadeed iyo mid gudaha, midka dibada soomaaliya inay istaagto lama rabo sidaan inaan ku jirno ayaa la rabaa, maxaa yeelay meesha aan ku naalo iyo nimcada aan heysano nalooma ogola, aduunka oo dhan waxa alla wixii kaa awood badan waxa ay rabaan in ay ku maamulaan iyaga ayaa ku dagaalamaya waliba sidii ay kuu maamuli lahaayeen, waxaa shaqada u qabanaya dad Soomaalyeed oo waliba muwaadiniin ah si aan marnaba xasilooni loo helin," ayuu yiri Madaxweyne Farmaajo, sida lagu daabacay warbaahinta dowladda.\nHasa yeeshee, ra’iisul wasaarihiisa Xasan Cali Khayre, ayaa, si naadir ah, gaashaanka ku dhuftay arrinkaasi, isaga oo ku nuux-nuux saday in uusan jirin cadow dibadda kasoo duulay oo haysta Soomaaliya.\nBalse waxa uu farta ku fiiqay Al-Shabaab oo uu afka ku balaariyay in ay si qaldan u adeegsato Diinta Islaamka.\nKhayre ayaa hadalkaan ka sheegay xeritaanka Shirka Culimada Soomaaliyeed, ee Talaaladii lagu afmeeray caasimada, kaasi oo qodobada kasoo baxay ay ku jireen in dadka Soomaaliya ay 100% yihiin Muslimiin Sunni ah.\n"Hadii la isla qiray in Umadda Soomaaliyeed ay 100% tahay Muslimiin Sunni ah, waa ayo gaalada ay Shabaabku sheeganayaan in ay la dagaalamayaan? … yaawado waxaan marka? Caruurta la qarxinayo iyo kuwa lasoo marin-habaabiyayba … nama haystaan Beelo ay qalaalaaso ka dhaxeyso oo ay colaad ka dhex jirto … ama nama haysto cadow dibadda nooga yimid … laakiin waa dad Diinta ku nasab sheeganaya oo wiilasheena ah [AlShabaab]," ayuu Khayre yiri.\nWasiirka koowaad ee xukuumada federaalka ah ayaa ayiday hadalkii Maaxwayne Farmaajo ee ahaa in Culimada Soomaaliyeed uu door uga furan yahay in ay ka shaqeeyaan waan-waan ay ka dhex-bilaabaan dowlada iyo Al-Shabaab.\nArrimahaan ayaa qayb ka ah hadalo is-burinaya oo mudooyinkii dambe kasoo kala yeerayay labada mas'uul ee ugu sareysa dalka.\nMar sii horeysay Khayre ayaa ka dhawaajiyay in la bixiyey mushaharka ciidanka Soomaaliya, dhaqaalaha uu kobcay, amnigana horumar baaxad ah ay ka xukuumadiisa labada sano joogta.\nLaakiinse, madaxwayne Farmaajo ayaa dhamaan arrimahaan qashinka ku daray. Wuxuu qiray in ciidanka aysan mushaar qaadan saddex bilood. Dhaqaalo xumo baahsan ay jirto. Amnigana aanan guulo laga gaarin.\nDadka ka faaloodda siyaasada oo diiday in ay xukmiyaan rasmi ahaan waxay ka dhigan tahay arrintaan ayaa ku macneeyay "run loo baahnaa oo in muddo ah daaha gadaashiisa ku jirta balse waxa xiga aan laga horudhici karin".\nWasiirkii xilkan hayay ayaa shaqada uga tagey dhowr sababood oo ku saabsan faragelinta...


Dhalinyaro Soomaali ah oo buux dhaafiyay xabsiyada dalka Angola ee Galbeedka Afrika – SBC\nDhalinyaro Soomaali ah oo buux dhaafiyay xabsiyada dalka Angola ee Galbeedka Afrika\nPosted by editor on October 3, 2011 Comments\nKu dhowaad 50-dhalinyaro Soomaali ahaa la sheegayaa in ay ku dhibaateysanyihiin xabsiyo waa weyn oo ku yaalo dhanka koonfureed ee dalka Angola, ka dib markii ay qabteen ciidamada xuduudka ilaaliyo ayagoo si sharci darro ah ku kalayaa dalkaasi.\nTiradan dhalinyarada ah ayaa la sheegayaa in qaarkood ay ku jiraan xabsiyadan muddo ka badan sanad halka qaar kalane lagu soo biiriyay mudooyinkii ugu dambeeyay, sidoo kale waxaa jiro qaar badan oo laga qabtay gudaha dalka ayagoo wax dal ku joog ah aan heysan.\nQaar ka mid ah jaaliyadda Soomaaliyeed ee ku nool magaalada Luanda ee caasimadda u ah dalka angola ayaa walaac xoogan ka muujiyay nolosha dhalintan soomaaliyeed isla markaana ugu baaqay dowladda soomaaliya in ay ku dadaasho sidii ay xabsiyada uga sii deyn lehed dhalinyaradan mudada dheer ku jirto xabsiyada dalka angola isla markaana wax nolo ah aanan ku heysan.\nXabsiyada ku yaallo dalka angola ayaa waxaa soomaalida loogu geystaa jirdil iyo dhibaateyn xoogan, taasoo geeni karto in ay mararka qaar u dhintaa walina ma jirto cid ka hadashay arintaas, ha ahaato dowlada soomaaliya, iyo ururada caalamiga ah ee udoodo xuquuqda qaxootiga.\nDhawaan ayey eheed markii qaar ka mid ah xildhibaanada soomaaliya ay baaq u direen dowladda dalka angola ayagoo ka codsaday in dowlada dalkaas ay xabsiyada ka sii deyso dhalinyarada soomaaliyee ee ku dhibaateysan, balse wali ma muuqato in uu hirgalay baaqaas.\nSoomaali aad u fara badan ayaa sanadihii ugu dambeeyay ku qul-qulayay dalka angola kuwaasoo qaar badan oo ka mid ah ay marti u noqdeen xabsiyada waaweyn ee dalka,halka qaar kalane ay nasiib u yeesheen in ay kalaan gudaha dalka ayna ka shaqeystaan.\nSaadaad Ahmed Gobey,


Xog: Shariif Xasan iyo Xasan oo cayaar siyasaadeed dheelaya..!! - Caasimada Online\nHome Warar Xog: Shariif Xasan iyo Xasan oo cayaar siyasaadeed dheelaya..!!\nXog: Shariif Xasan iyo Xasan oo cayaar siyasaadeed dheelaya..!!\nMuqdisho (Caasimada Online) – Xogo hoose oo aan heleyno ayaa sheegaya in xiisad isfahanwaa hoose ay ka dhex taagan tahay madaxweynaha Soomaaliya Xasan Sheikh Maxamuud iyo madaxweynaha koofur Galbeed Shariif Xasan Sheikh Aadan.\nIlo xog ogaal ah ayaa inoo xaqiijiyay in madaxweynaha koofur Galbeed Shariif Xasan Sheikh uu ka biyo diidan yahay gudiga doorashada ee dib uu kasoo magacaabay madaxweyne Xasan Sheikh Maxamuud, maadaama sida uu qabo aysan ku jirin dad uu ku qanacsan yahay.\nIyadoo horey xiriirka labada masuul uusan aheyn mid wanaagsan ayaa haddana waxaa xiriirka uu sii xumaday markii madaxweynaha uu ku dhawaaqay gudiga doorashada ee sanadkaan.\nWararka aan heleyno ayaa sheegaya in Shariif Xasan uu dhaiilsan yahay xubnaha matalaya deegaanada uu kasoo jeedo, oo sida la sheegayo ay xiriir saaxiibtinimo uu kala dhaxeyo madaxweynaha Soomaaliya.\nAfhayeenka baarlamaanka Soomaaliya Mr Jawaari ayaa madaxweynaha ku qalqaaliyay xubnaha gudiga doorashada in lagu daro shaqsiyaad uu isaga usoo gudbiyay, waana midda keentay in Shariif Xasan uu ka caroodaa.\nArimaha kale ee la isku hayo ayaa ah shaqsiga noqonaya hogaanka golaha sare ee baarlamaanka Soomaaliya, halkaasi oo ay taalo ciyaarta ugu adag ee u dhaxeyso siyaasiyiinta Soomaaliyeed.\nShariif Xasan Sheikh Aadan ayaa doonaya in xilka hogaanka aqalka sare uu qabtaa shaqsi kasoo jeeda Puntland si uu isaga ugu yaraan madaxweyne ama ra’iisul wasaare u helaa, sida xogaha aan ku heleyno.


Wasiir Caadle oo soo bandhigay caqabado heysta Hir-Shabeelle - Awdinle Online\nWasiirka Arrimaha Gudaha & Dowladaha Hoose ee Maamulka Hirshabeelle Maxamed Cali Caadle oo la hadlay mid kamid ah Idaacadaha Muqdisho ayaa ka hadlay Arrimaha Doorashooyinka maamulkaas, Duruufaha Amni, Xaaladda go’doonka ee Degmooyinka Hir-Shabeelle, Dagaal beeleedyada iyo qodobo kale.\nAmmaanka Hir-Shabeelle ayuu dul istaagay ugu horeyn, waxaana uu qiray afar sano kahor markii la dhisayay Maamulkaas in uu hagaagsanaa, isla markaana isu socodka waddooyinka uu wanaagsanaa.\nKhasaaraha kasoo gaaray weerarada Jid-galka ah ee Balcad iyo Jowhar waxa uu ku tilmaamay in ay ku waayeen Xildhibaanno, Askar, Saraakiil iyo shaqsiyaad kale oo xilal kala duwan kasoo qabtay DG Hir-Shabeelle.\n“Muddo 8 ilaa 6 bilood waddada waa ay xasilooneed, isu socodka waa uu wanaagsanaa, saldhigyo toos ah Nabad-diidku kuma lahan jidka, balse waa argagixiso, iyaga oo socda ayay imaanayaan, weerar ayay geysanayaan, Ciidamo Militari ah oo dhowr tallaabo isu jiro & kuwa AMISOM ayaa waddada saldhigyo ku leh ayuu yiri” Wasiir Caadle.\nWasiir Caadle ayaa sidoo kale sheegay in Al-Shabaab awood ay ku yeelatay Gobolka Shabeelaha Dhexe, taas oo sababtay in Madaxda Hir-Shabeelle ay ka go’aan isticmaalka safarka dhulka, maadaama jidka miino ay gelisay Al-Shabaab kadibna ay geysato weeraro Jidgal ah.\nPrevious articleAkhriso:-Khudbadda Farmaajo Shirka Golaha Guud ee QM\nNext articleShacab careysan oo ku banaanbaxay Ciidanka Kenya


Askarta ONLF oo lagu daray ciidamada deegaanka | Saxil News Network\nAskarta ONLF oo lagu daray ciidamada deegaanka\nImage captionQaar ka mid ah ciidamada ONLF\nTan iyo markii ay heshiiyeen dowladda Itoobiya iyo jabhadda ONLF ayaa waxa muuqatay in labada dhinac ay aad isugu soo dhawaanayeen.\nXaflad xalay ka dhacday magaalada Jigjiga ayaa lagu mideyay ciidammada deegaanka iyo kuwa jabhadda ONLF, oo markii hore gooni u degenaa tan iyo markii ay yimaadeen deegaanka.\nWaxaa xafladda ka soo qeyb galay saraakiil sarsare oo ka tirsan ONLF, odayaal dhaqameedyo, hogaamiyaasha bulshada iyo saraakiil ka tirsan Dawlad Deegaanka Soomaalida Itoobiya.\n“Kun toddobo boqol iyo afartan dagaalamyaal ka tirsan ONLF ayaa la midoowday ciidamada deegaanka”, Fana ayaa sidaasi sheegtay.\nWariyaha BBC-da ee magaalada Jigjiga, Cabdinaaisr sheikh Maxamed Xikam oo arrintan ka wareystay Admiraal Maxamed Cumar Cismaan oo ah gudoomiyaha Jabhada O.N.L.F ayuu u sheegay in aad ugu faraxsanyhay in la qabto xaflad lagu mideeynayo Somaalida deggen dawlad deegaanka Soomaalida.\nImage captionMaxamed Cumar Cismaan wareysi siinaya weriye Cabdinaaisr sheikh Maxamed Xikam\n“Waa xaflad soo dhameeystirtay halgankii dheeraa ee muddada dheer socday, guulihii umadda ay hiigsanysayna wax badan ayaa laga gaaray”, ayuu yiri Maxamed Cumar Cismaan.\n“Waa markii ugu horreeysay ee fursad noocaan tan la mid ah ay isugu yimaadaan dhamaan ururradii gobanima doonka iyo dhammaan shacabka oo ay hadafkoda ku gaaran hab nabad-galyo ah”, ayuu intaasi ku daray Mr Maxamed.\nLahaanshaha sawirkaMUSTAFA OMER/TWITTER\nImage captionWadahadalka Asmara ee Itoobiya iyo Ururka ONLF


XASAN SHEEKH: “Waa in la Ansixiyo Sharciga La Dagalaanka Argagaxisada” |\nXASAN SHEEKH: “Waa in la Ansixiyo Sharciga La Dagalaanka Argagaxisada”\nbuy Vigora online, clomid online. — Madaxweynaha Soomaaliya, Xasan Sheekh Maxamuud ayaa ka codsaday xildhibaannada baarlamaanka Somalia inay si deg-deg ah u ansixiyaan sharciga la dagaalanka argagixisada.\nXasan Sheekh ayaa ka hadlay baahida loo qabo in la helo wixii lagula dagaalami lahaa kooxaha argagixisada ah, isagoo xusay in taasi ay ugu horreyso ansixinta shuruucda la dagaalanka argagixisada oo horyaalla baarlamaanka Soomaaliya.\n“Hab-dhaqanka cusub ee bulsho waa inaan u leenahay diyaar-garow, shuruucdu waa muhiim maanta ninka dambiilaha ah ee dadka ku dila iyo kan argagixisada ah ee baarlamanka weeraraya aan isku sharci ku xukunnaa, waana muhiim in qofka markii la horkeeno sharciga uu leeyahay xeer iyo nidaam loo cuskanayo xukuunkiisa,” ayuu yiri madaxweyne Xasan Sheekh oo xildhibaannada la hadlay.\nSidoo kale, madaxweyne Xasan wuxuu sheegay in argagixisada loo helo sharcigii aan ku qaadi laheyn marka gacantga lagu soo dhigo, taasina ay ku xiran tahay in la meel-mariyo sharciga la dagaalanka argagaxisada.\nMadaxweynaha oo hadalkiisa sii wata ayaa hoosta ka xaqiiqay in sharciga la dagaalanka argagixisada uu aad muhiim u yahay; isagoo ka codsaday inay da-dajiyaan ansixinta sharciga la dagaalanka argagixisada.\nBaarlamaanka Soomaaliya ayaa bil ka hor la hor-geeyay sharcigan oo ah mid la doonayo inay ka doodaan dabadeedna cod u qaadaan, inkastoo xildhibaannadu aanay wax dood ah weli ka yeelan.\nDhanka kale, madaxweynaha ayaa hadalkiisa ku sheegay inuu si aad ah uga xun yahay weerarkii ay Al-shabaab ku qaadday golaha baarlamaanka Soomaaliya oo ay ku dhinteen askar isugu jira kuwa dowladda iyo AMSIOM.\n– See more at: http://hiiraan.com/news/2014/Jun/wararka_maanta4-46873.htm#sthash.ClVuwb0X.dpuf


Blog-Tipping: My Blog Tababaraha | Martech Zone\nBlog-Tipping: My Blog Tababaraha\nTalaado, July 10, 2007 Axad, Oktoobar 4, 2015 Douglas Karr\nCadaadis ayaa saaran! Shonnie Lavendar, Blog Coach, ayaa iga codsatay inaan u soo bandhigo boggeeda - My Blog Coach: Fududee barashada barashada barta ee tababaraha Shonnie Lavender! Waxaan go aansaday inaan iska celiyo oo aan xoogaa aqrin ku sameeyo goobta Shonnie waana ku faraxsanahay inaan sameeyay!\nMa aaminsani in matalaad kufilan baraha bulshada ee haweenka iyo dadka laga tirada badan yahay. Anigu ma ihi fursad loo wada siman yahay blogger, waxaan si fudud u maleynayaa in haddii aan si dhab ah wax uga baran doonno midba midka kale, markaa waxaan u baahan nahay matalaad ku filan oo dadka waawayn ah. Waan ku faraxsanahay inaan arko haween sida Shonnie ah oo halkaas jooga oo leh joogitaan xoog leh. Waxaan sidoo kale ku faraxsanahay in ururada ay jecel yihiin BlogHer ku dhow yihiin - urur Shonnie si fiican u matalo!\nWaxay sidoo kale noqon laheyd rajo la'aan inaan wax ka idhaahdo nuxurka Shonnie. Qaabka qoraallada, xoqidda nuxurka, iyo isticmaalka geesinimada, font, xigashooyinka, xannibaadaha, liisaska bulsheed… wow, dhammaantood waa hagaagsan yihiin. Waxaan raacayaa barta Shonnie si aan u soo qaato talooyin iyo tusaalooyin ku saabsan qorista waxyaabo ka sii fiican oo aan si fiican u muujiyo.\nWaxaan jeclahay inta badan qaabka boggaaga. Ma ahayn illaa aan ka gaadhay boggaaga ku saabsan inaan runtii arkay shakhsiyaddaada, in kastoo. Saxiixu waa fikrad aad u fiican! Waxay muujineysaa shakhsiyad. Haddii aad heshay inaad aqriso mid ka mid ah qoraalladayda, waxaan u maleynayaa in sawir shaqsiyeed uu u qalmo kun farriimo (doh!). Taasi waxay tiri, waan yara jahwareeray anigoo fiirinaya sawirkaaga madaxa. Ma aanan hubin inay wakiil ka tahay.\nWaxaan ku raaxeystay qaar ka mid ah Photoshop iyo Sawir qaade aniga oo kharashka bixinaya! Ii sheeg waxa aad u malaynayso!\nKadib (Guji si aad u aragto Cabir buuxa oo Download ah):\nWARSIDAHA: Shonnie waxay sameysay xul aad ufiican!\nWaxaan xushay sawirka Biriijka oo matalaya safarka aad akhristayaashaada ku qaadan doontid. Waxaan u adeegsaday ballaca guud ee maaddadaada si aan runtii u soo bixiyo midabada iyo sawirka. Waxaad isku dayi kartaa inaad dhab ahaantii ka dhigto cinwaankaaga blog-ka kan tan halkii aad ka hooseyn lahayd. Sidoo kale, waxaad u maleyn laheyd tan gadaasheeda bogga tab. kaliya kor u fekerka!\nWaxyaabaha xiga ee aan ogaaday waa cinwaanka bogga wuxuu ahaa "Talooyin khabiir ah oo lagu hagaajinayo bartaada (bilaash)". U adeegsiga cinwaanka boostada cinwaan cinwaankiisu waa mid qurux badan! Waxaa laga yaabaa inaad u baahato inaad raacdo "by My Blog Coach, Shonnie Lavendar". Taasi waxay kaa caawin doontaa makiinadaha raadinta inay iskuxiraan waxyaabahaaga, magacaaga, iyo dareenkaaga!\nWaxaad ku haysataa faylka robots.txt saldhigga galkaaga, blogcoach… laakiin ma hubo inay runti ku caawinayso. Waxaa laga yaabaa inaad rabto inaad geliso faylka 'robots.txt' saldhigga galka asalkaaga oo hubi inaad ku darto dariiqa khariidadaada bogga:\nkhariidadda bogga: http://shonnielavender.com/blogcoach/sitemap.xml\nWaxaad ku haysaa khariidad mareeg oo ku jirta galkaaga blogcoach laakiin sida mashiinka raadintu u helo ?!\nIsticmaalka cajiibka ah ee Qoraalada La Xiriira iyo Qoraaladii Ugu Dambeeyay. Waxaan kugula talin lahaa inaad udirto Qoraaladaada ugu dambeeya dhinacaaga hoostiisa macluumaadkaaga Subscribe, in kastoo. Xusuusnow in dadka badankood aysan ku dagi doonin boggaaga guriga, waxay ka heli doonaan maqaal iyada oo loo marayo mashiinka raadinta oo ay ku degaan mid ka mid ah boggaga boostadaada. Haddii aad u fiirsato bidix, inta badan Waqtiyadaada Ugu Dambeeya waxay hoos ugu dhacaan si ka hooseysa dhamaadka qodobka. Waxaan kugula talin lahaa inaad la jaan qaado aragtida dadka waawayn.\nMawduucaagu si wanaagsan ayaa loo dhisay. Waxaan kugula talin lahaa cinwaankaaga Blog inuu kujiro h1 cinwaanka cinwaanka, qoraaladaada kujiraan h2 cinwaan tag… adiguna waxaad ku rushaysaa cinwaanadaada hoose qoraaladaada h3 tags. Khabiiro badan oo SEO ah ayaa isku raacay in Mashiinnada Raadintu ay muujin doonaan salka ku haya meesha iyo sida aad u isticmaaleyso cinwaannada cinwaanka! (Laakiin sidoo kale waxay isku raacsan yihiin in h4 on saameyn yar ama aan lahayn.)\nWaxaan ku arkay qaar ka mid ah farta yar yar, gaar ahaan dhinaca dhinaca. In kasta oo ay ku habboon tahay muuqaal ahaan, waxaan la yaabanahay haddii soo-booqdayaasha leh qaraarro waaweyn iyo kormeerayaal ay u baahan karaan inay indho-indheeyaan si ay u arkaan waxa aad ka kooban tahay. Si la yaab leh ayaa igu filan, waxaan xasuustaa markii qof walba u wareegayay farta yaryar. Hadda waxaan ogaanayaa iyaga oo u guuraya xarfaha waaweyn oo leh meel aad u badan. Copyblogger waa tusaale muuqda. Aniga shaqsi ahaan waxaan ku kordhiyay xarfaha farta qoraalkeyga iyo inkasta oo aanan hayn wax cadeyn ah, waxaan aaminsanahay inay hagaajisay goobta.\nDadku si dabiici ah ayey u janjeeraan gobollada cad. Asalka qaab-dhismeedkaagu gabi ahaanba waa caddaan. Waxaan u maleynayaa inay mudan tahay in lagu tijaabiyo midab yar oo asalka ah dhinacaaga iyo laga yaabee naqshad ama taariikh ku saabsan boggaaga oo dhan asalka bogga. Cunto uunbaa feker ah! Uma maleynayo inay wax u qabaneyso inay waxyeello u geysato bartaada, waa uun haddii aad rabto inaad diiradda saarto qodobbadaada oo aadan ka warwareegin - markaa xoogaa kala duwanaansho midabbada ah ayaa kaa caawin kara!\nWaad ku mahadsantahay markale fursadaas cajiibka ah. Waxaan dareemayaa sida ayaxa oo kale oo isku dayaya inuu dhagaxa ka saaro gacanta sayidka! Waxaan rajeynayaa inaad ku qanacsan tahay jawaab celinta.\nPS: Shaqada qabow ee gudbinta quudinta! Taasi ma waxay ahayd sheygan ama miyaad wax ka beddeshay faylkaaga htaccess si toos ah ugu gudbiso FeedBurner? Waxaan jeclaan lahaa inaan ka fikiro taas!\nTags: tababaraha blogmadaxa blogwac talaaboshakhsi ahaaneedrobots.txtshonnie lavendarKhariidadda boggakhariidada bogga xml\nBlog-Tipping: Boostada Isku-kalsoonaanta\nBlog-Tipping: Martida Blogger Blog\nJul 10, 2007 markay tahay 10:54 PM\nOMG, Blog Blog kale! Waxaan qiyaasayaa inay tahay waqtigii aan kor u qaadi lahaa calanka cad oo aan helay niche kale.\nQoraaladaadu si aad ah ayey u wanaajiyeen Doug. Sii wad howsha wanaagsan.\nBB (tababarihii ugu horreeyay ee blog ah 🙂\nJul 11, 2007 markay tahay 9:22 PM\nMahadsanid BB! Kaa imanaya adiga, macnaheedu waa wax badan !!! Runtii waan ku qanacsanahay dareenka iyo dhiirigelinta aad siisay.\nJul 11, 2007 markay ahayd 9:24 AM\nAkhris xiiso leh, Doug… Waxaan si gaar ah u jeclahay sawirkaaga madaxa ee Photoshop oo ku ciyaaraya sawirka buundada… In kasta oo aan ka shaqeeyo 99% waqtiga Adobe Fireworks, hadana waxaan sameeyaa hada in PS sidoo kale ay tahay qalab aad u fiican 🙂\nJul 11, 2007 markay tahay 1:02 PM\nAad ayaan ula dhacay guud ahaan - laakiin ka faallooda baraha dadka kale, waaw! Ma lacag baad ka bixisaa tan? Waa inaad sameysaa\nJul 11, 2007 markay tahay 2:36 PM\nWaa maalgashi akhristayaasha ah, Clive. Waa wakhti qaadasho - waana hubaa inaan uqalmo lacag-bixin - laakiin waxaan si fudud uga shaqeynayaa inaan durbaan u tego xoogaa soo-gaadhis ah balooggeyga.\nOo ay shaqeyneyso!


Mohamed Bin Salman oo xiriirka Israel la sugaya Biden – Ikhlas Media Agency\nDhaxal Sugaha Sacuudiga Mohamed bin Salman ayaa la sugaya inta uu maamulka Joe Biden xilka kala wareego kan Trump, si uu xiriir rasmi ah ula yeesho Israel, waxaa sidaas weriyey Reuters iyo Wall Street Journal. Caadiyeynta xiriirka waa soo jiidasho diiradda Biden looga weecinayo arrimaha kale ee Sacuudiga, gaar ahaan xuquuqda aadanaha, waxaa sidaas yiri diblomaasi la hadlay Reuters. Bin Salman ayaa lagu warramay inuu diyaar u ahaa inuu xiriir la yeesho Israel hase yeeshee qorshahaas uu beddelay kadib markii uu Biden ku guuleystay doorashada Mareykanka, si uusan u lumin fursad uu u adeegsan karo inuu ku dhowaansho uga sameysto maamulka Trump.\nMohamed bin Salman ayaa aad ugu dhowaa maamulka Trump, hase yeeshee waxaa la filayaa inuu xukunka ka tago 20-ka Janaayo. Dhinaca kale, Reuters waxa ay werisay in kulankii uu Axaddii hore Mohamed bin Salman la yeeshay ra’iisul wasaraaha Israel Benjamin Netanyahu laga qariyey boqorka dalkaas islamarkaana ah aabihiis Salman bin Abdulaziz. Kulankaas oo ka dhacay Jeddah ayaa waxaa sidoo kale goobjoog ka ahaa xogahayaha arrimaha dibedda Mareykanka Mike Pompeo oo Sacuudiga ku qal-qaalinaya inay qaado tallaabo la mid ah kuwa Imaaraadka Carabta, Bahrain iyo Sudan, oo dhammaantood xiriir rasmi ah la yeeshay Israel.\nSi kastaba, warbixinta ayaa intaas ku dartay in laga yaabo in xiriir dhex-mara Sacuudiga iyo Israel uusan dhicin inta uu nool yahay boqorka. Warar ka dayrinaya xaaladda caafimaad ee boqorka ayaa sare u kacay xagaagii tegay kadib markii boqorka isbital la dhigay islamarkaana qalliin looga saaray xameytida.


Wasaaradda Gargaarka XFS oo maanta deeq gaarsiisay Cisbitaalka dhimirka Xabeeb – Radio Muqdisho\nWasiir ku xigeenka Wasaaradda gargaarka iyo maareynta masiibooyinka Xukumadda Federaalka Soomaaliya ahna kusimaha Wasiirka Xildhibaan Cabdirashiid Maxamuud Xasan ayaa maanta deeq raashin oo ka kooban Bur, Bariis Sokor Saliid Timir Bustooyin iyo shandarooyinka laga xero kaneecada gaarsiiyay cisbitaalka dhimir Dr xabeeb ee Magaalada Muqdisho,\nCabdiraxmaan Xasan Cawaale Dr Xabeeb ayaa ka mahadceliyay deeqdaan waxaana uu sheegay in ay bilaw utahay gargaarka ay u baahnaayeen dadka dhimir la’a ee ku jira Cisbitaalka ,waxaana uu intaa ku daray in Wasaaradda gargaarka ay uga soo jawaabtay si dhaqso .\n“ Wasaaradda Gargaarka iyo Maareynta Masiibooyinka XF Soomaaliya waxa ay baaqeyna uga soo jawaabtay 48 sacaadod gudahooda waxaana uga mahadcelineynaa agabyada kale duwan ee inoo keentay hase yeeshee wali waa u baahanhay gargaarka dadka Soomaaliyeed meel wabo oo ay joogaan” sidaas waxaa yiri Cabdiraxmaan Xasan Cawaale Dr Xabeeb.\nWasiir Cabdirashiid Maxamuud Xasan ayaa sheegay in Wasaaradu ay u taagantahay in la garab istaago dadka baahiyaha gaarka qabo islamarkaana ay ka warqabi doonaan bukaanada ku jira Cisbitaalka qeybtaan ay tahay biloow.\n“Dowladda iyo xukumaddiba waxaa ay u taaganyihiin inay ka jawaabaan baahiyaha bulshada, qeybtaan maanta ay keenay waa bilaaw ,waana ka warqabi doonaa xaalada dadka dhimirka la’a ee ku jira Cisbitaalada Dr xabeeb, waana u mahadcelineynaa sida uu bulshada Soomaaliyeed ugu adeegay” ayuu yir wasiir ku xigeenka Wasaaradda gar garaka Cabdirashiid Maxamuud Xasan.\nLabo maalin ayaa laga joogaa markii uu baaq ku aadan in laga jawaabo baahiyaha heysta dadka dhimirka la’ ee ku nool magaalada Muqdisho ka dib munaasabad lagu xusayay maalinta Caalamiga ee Xanuunka dhimirka oo lagu qabtay Magaalada Muqisho taasi oo ku beegneyd 12 octobar ee bishaan.\nRa’iisulWasaare ku-xigeenka dalka oo furay shirka wadatashiga dhammeystirka Siyaasaddaqaran ee deegaanka